Amawulire Archive - Dembe FM 90.4 - page 619\nEkyukakyuuka mu mbeera y’obudde yakwongera okuluma\nAlipoota efulumiziddwa ekibiina ky’amawanga amagatte eraga nti enkyuukakyuuka mu mbeera y’obudde eyolese okuvaako amataba agajja okwera buli kamu. Kuno kw’ossa n’okukyuusa mu birimibwa ng’ebimu akadde kagenda kutuuka nga tebikyadda. Mu ngeri yeemu n’amazzi amayonjo gajja kufuuka ga bbula Bannasayansi abasisinkanye okukubaganya ebirowoozo ku alipoota eno […]\nKato Kajubi ayimbulwe-Bannamateeka\nBannamateeka b’omusuubuzi Kato kajubi basabye kkooti eyimbule omuntu waabwe Bano nga bakulembeddwaamu Anthony Wameri bategeezezza nti omulamuzi wa kooti enkulu e Masaka yalemererwa okukwataganya obujulizi obwaleetebwa omusawo w’ekinnansi Umar Kateregga ne mukyala we Mariam Nabukeera ku Kajubi Kajubi awakanya ekibonerezo ekyamuweebwa n’eky’okusingisibwa omusango. Yasibwa mayisa […]\nEnkayaana mu NRM ssizakusaaga\nEntalo mu kibiina kya NRM tezisaanye kutwaalibwa nga kyakusaaga Eyali akulira ekibiina kya FDC Dr Kiiza Besigye agamba nti ebigenda mu maaso kyakuyiga eri abali munda mu kibiina. Kiddiridde muka ssabaminista Amama Mbabazi okuvumirira ekya poliisi okwezza ensonga zonna nga buli kimu ekikwasisa amaanyi Jacqueilne […]\nEyakubye amasasi mu bantu mukwate\nPoliisi e Gaba ekutte omupoliisi eyakubye amasasi mu bantu n’alumya babiri. Moses balabye yabadde atawuuluza abatunzi b’omusenyu bibiri ababadde balwana era mu kukuba mu bbanga byamuwabyeeko n’akuba omuntu essasi. Omwogezi wa poliisi mu kampala n’emiriraano, Idi Bin Ssenkumbi agamba nti eyakubiddwa amasasi ali mu Mulago […]\nMuseveni teyejjusa ku bisiyaga\nPulezidenti Museveni agamba nti teyejjusa kussa mikono ku tteeka eriwera ebisiyaga Ng’ayogerera mu kusaba okubadde e kololo, president agambye nti okulya ebisiyaga kikolwa kya kwewussa Pulezidenti era asabye bannaddiini okukulemberamu olutalo ku bisiyaga kko n’embeera z’abantu Okusaba kuno kwategekeddwa bannaddiini n’ebibiina by’obwannakyeewa okusiima pulezidenti okussa […]\nabavuganya batabukidde poliisi- Ezizza omuliro\nPoliisi esabiddwa okukoma okwekwaasa etteeka erifuga enkungaana kubanga terissibwanga mu nkola Abavuganya nga bakulembeddwaamu owa DP Nobert Mao bagamba nti bakikakasizza nti minisita akola ku nsonga z’omunda mu ggwanga Gen Aronda Nyakairima tassa nga mu nkola tteeka lino. Mao agamba nti tewaliiwo tteeka likugira nkungaana […]\nKkooti ezzeemu okugoba Lukwago mu ofiisi\nEbya loodi meeya Erias Lukwago bikyali bibi,nga tanabugumya na ntebe ye ey’obwaloodi meeya gyazzemu okutulamu olunaku olwaleero, nate azzemu nagobwa mu ofiisi. Kino kiddiridde kooti ejulirwamu okusazaamu byonna abyasaliddwawo omulamuzi wa kooti enkulu Lydia Mugambe eby’okuzza Lukwago mu ofiisi oluvanyuma lwa ssabawolereza wa gavumenti Peter […]\nSijja kuwolera ggwanga-Lukwago\nLoodi meeya wa kampala Erias Lukwago aweze obutawolera ggwanga eri abo bonna abamutwalaganya okwagala okumusuuza entebe y’obwa loodi meeya. Lukwago mu ssanyu eryekitalo era yeebazizza banakampala bonna abayimiridde naye mu kawefube w’okudda mu ofiisi ye. ono era agamba mwetegefu okukolagana n’omuntu yenna atwala ekibuga […]\nLukwago azze mu ofiisi\nKyadaaki loodi meeya wa Kampala Erias Lukwago ayingidde ofiisi ye wali ku city hall oluvanyuma lw’akabanga nga agobeddwa ba kansala. Wabula yadde nga poliisi ekedde kuyiibwa okwetolola city hall emmotoka ssatu zikiriziddwa okuyingira city hall okuli eya loodi meeya, omumyukawe Sulaiman Kidandala ne ya banamateekabe. […]\nAmakomero kattiro mu misiri\nKizuuliddwa nti amakomera mu ggwanga lya misiri gafuuka bifo ebitulugunyizibwaamu Abasibe bakubwa emiggo, abakyala bakakibwa omukwano, abasibe beebamu bano babakubisa amasanyalaze nga bano tebalina gwebataliza babikola n’abaana Abantu abali mu mitwaalo 2 beebakayita mu bulumi buno mu bbanga elitaweza na mwaka Abasibe bano okwogera bino […]


Bukedde Online - Bungereza egobye omwawule Munnayuganda\nMunnamawulire James Kunobwa afudde agasizza...\nBannayuganda ababeera e Canada bategese 'Uganda...\nREV. Nathan Ntege afunye nnyo ettutumu e Bungereza ng’omwawule mu kkanisa ya St.Jude mu kibuga London. Bukya ava Namirembe, ayambye Bannayuganda bangi okufuna obutuuze ate bangi abagendayo okuli Abalabirizi ba Uganda gye batuukira.\nEkkanisa Ntege gyabadde aweererezaamu e Bungereza. Mu katono, Rev. Ntege ne mukazi we Elizabeth.\nEbintu bimwonoonekedde ekkanisa ya Bungereza bw’emwambudde ne bamulagira okwamuka oﬁisi mbagirawo n’okukomya okukola emirimu gy’ekkanisa ng’okukulembera okusaba oba okugatta abagole.\nOkugoba Ntege y’entikko y’emisango olukunkumuli egyamutwaza mu kkooti mu 2011 nga kigambibwa nti yali akozesa ekifo kye okugatta abagole b’ekicupuli ng’ekigendererwa kyabwe kufunirako butuuze.\nNtege bamulumiriza nti yali aggya ssente ku baagala okufuna obutuuze ne bapanga obufumbo obutukuvu wadde ng’abamu ku bagattibwa tebaali bafumbo batuufu wabula ekikolwa ky’okubagatta kyali kigenderera kufuna bbaluwa ze batwala mu Gavumenti okufunirako obutuuze.\nNtege we baamutwalira mu kkooti yali agasse emigogo egigambibwa okuba mu 500, wadde ng’obujulizi obwatwalibwa mu kkooti bwa migogo 50 gye yaggyako ssente paundi za Bungereza emitwalo musanvu (70,000) n’atazitwala mu ggwanika lya kkanisa.\nKyokka abajulizi mu musango guno baakubagana empawa, olwo looya wa Ntege n’akuba ebituli mu bujulizi bwabwe nti bwalimu obulimba. Omulamuzi kwe kugoba emisango mu 2014. Kyokka ekkanisa n’essaawo okubuuliriza okwayo. Ku Lwomukaaga akawungeezi Omulabirizi wa Croydon\nSothwark, The Rt Rev. Jonathan Clarke ng’ali ne Ssaabadinkoni Chris Skilton baagenze mu maka ga Rev. Ntege ne basangayo n’omulabirizi w’e Kampala, Hannington Mutebi ne mukazi we nga batutte ekiwandiiko ekigoba Ntege mu kkanisa.\nKigambibwa nti abaana ba Rev. Ntege baagezezzaako okutangira Omulabirizi obutagezaako kuyisa mu kitaabwe maaso mu maka ge era omulabirizi n’ava mu mbeera n’ababoggolera. Kyokka ekiwandiiko ekiyimiriza Ntege kyamuwaddeyo omukisa\nokujulira mu nnaku 28. Ntege yava e Namirembe mu 1997 n’agenda e Bungereza. Ekkanisa ya St. Jude ne St. Aidan’s Church mu Thomton Heath, South London yamuwa omulimu gw’Obwawule (Vicar)mu 2002 era n’aweebwa obuvunaanayizibwa bw’omuwandiisi w’ekkanisa (registrar).\nYaweebwa layisinsi ey’enjawulo “Crown Licence” eno agirina takyusibwa wadde okuggyibwa mu nju y’omulimu. Akakiiko k’ekkanisa (Tribunal) akaaanoonyerezza ku Ntege kaakuliddwa Steven John.\nLipoota y’akakiiko eraga nti Ntege yazza emisango gya nnaggomola bwe yakozesa obubi ekifo kye n’assa ekkanisa awazibu bwe yagyeyambisa okumenya amateeka ga Gavumenti ya Bungereza ng’ate Gavumenti n’ekkanisa bali bumu.\nAkakiiko kanenya abakulembeze b’ekkanisa okuwa Ntege obuvunaanyizibwa obusalawo ku by’okugatta abagole nga tasoose kusindikibwa mu ttendekero ly’amateeka, y’ensonga lwaki ajuliza nnyo enkola ya Uganda ekubiriza abafumbo okugattibwa so nga e Bungereza baagala kugatta\nabo bokka abatuukiriza amateeka g’ekkanisa n’ag’ensi. Baawadde ekyokulabirako nti ekkanisa ya Ntege we yagigenderamu yali egatta abagole bataano bokka. Kyokka Ntege abadde agatta abagole 10 buli wiiki ng’ennaku ezimu agatta emigogo ebiri olunaku.\nOkutandika okumubuusabuusa, oﬁ isi ya Gavumenti ekola ku by’obufumbo yamala kwemulugunya ku kkanisa ya Ntege eyali egasse abagole 57 omwaka n’essaawo likodi mu Bungereza yonna. Kyokka ababuuliriza ku Ntege\nbaalaze nti wadde abadde munafu nnyo mu kutaputa amateeka ga Bungereza kyokka asitudde nnyo eby’ensiza.\nAbuulira enjiri erimu obulamu mw’atabika okuyimba n’okutendereza mu ngeri esikiriza Abakrisitaayo ne beeyongera okujja mu kkanisa.\nObuganzi bwe yafuna olw’enkola ye ey’emirimu bwe bwavaako Omulabirizi okumuwa ekifo. Kyokka akakiiko kanenya Omulabirizi nti yandikomezza Ntege ku kubuulira mu Kkanisa n’atamuwa mirimu gya kikugu egya Registrar, ateekwa okuba kafulu mu kutegeera n’okutaputa amateeka ga Bungereza.\nOmulamuzi Nic Madge bwe yali agoba emisango gya Ntege yagamba nti kyali tekitegeeza nti Ntege teyazza misango. Kyokka obujulizi obumu bwali buyinza okuggyisaamu kkooti obwesige.\nNTEGE NAYE YEERWANYEKO\nNga November 11, 2019, Ntege agambibwa nti alumizibwa amagulu era ali ku miggo, yagguddewo omusango ku Croydon Police e Bungereza oguli ku nnamba 3037660/19 ng’awawaabira Obulabirizi bw’e Southwark okujingirira ebiwandiiko ne bateekako omukono gwe basobole okumusingisa omusango gw’okukumpanya paundi £60,000 nga bagamba nti abagole be yagattanga be baazisasula kyokka tezaatuuka mu ggwanika.\nYategeezezza poliisi nti yabadde talabanga ku kiwandiiko kino era si ye yakiteekako omukono wabula yeekanze mu kakiiko ke baataddewo okumunoonyerezaako nga bakireeta ng’obujulizi.\nEra ne kawa ensala yaako nga Novermber 27, 2019. Ruth Marvel Nathania Ntege muwala wa Ntege mu sitetimenti gye yakola ku poliisi, yalaga ebizibu bye baayitamu okumala emyaka munaana nga babayigganya.\nYanokolayo ebyaliwo nga June 4, 2011, nti engeri poliisi gye yayisaamu kitaawe nga bamulengezza n’okumutyoboola mu maaso ga famire ye n’abantu abalala kyamuyiga nnyo obulamu bwe ne bukosebwa n’okusoma ne kumulema.\nAte mu April 2014, omusango mwe baavunaana kitaawe gwalagibwa butereevu ku ttivvi era yagenda okutuuka ku ssomero ng’abaana bamusongako nga bamugeya.\nMu 2011 yalina emyaka mwenda kyokka ekimwennyamiza nti okutuusa kati nga wa myaka 17 akiraba nti omusango gukyalondoola kitaawe okumuteekako ebbala ery’olubeerera.\nElizabeth Ntege mukyala wa Rev. Ntege naye yakola sitetimenti ku poliisi n’alaga engeri poliisi gye yazingako amaka gaabwe ne babassa mu kisenge kimu kyokka nga kirimu abaserikale abakutte empingu.\nYannyonnyola nti birimu empalana, okusosola olwa langi yaabwe kubanga Baddugavu n’okuyigganyizibwa.\nAB’EKKANISA YA UGANDABOOGEDDE:\nFamire ya Ntege yategeezezza nti Obulabirizi bwa West Buganda bubadde butegeka okuwa Ntege ekitiibwa kya Canon nga December 15, 2019.\nWabula Omulabirizi Rt. Rev. Henry Katumba Tamale yategeezezza Bukedde nti bwe babeera bagaba obukulu bakissa mu buwandiike. Awatali bbaluwa olwo luba lugambo.\nRev. Ntege musawo w’amaaso eyakoleranga mu Uganda Protestant Medical Bureau gye yava okufuuka omwawule n’atuuzibwa mu lutikko e Namirembe.\nCanon Nelson Kaweesa omuwandiisi w’Obulabirizi bw’e Namirembe yategeezezza Bukedde nti Ntege yava mu Uganda mu 1997 era mu kiseera kino Church Of England y’emutwala.\nAbamu ku bali ku lusegere ne Rev. Ntege bagamba nti okumugoba mu kkanisa kumuli okumukwatirwa obuggya olw’ekifo ekisava, Abazungu okumusosola olw’okuba Omuddugavu n’okwagala okumuggyawo batunde ebintu by’ekkanisa. Ntege yagobeddwa mu kkanisa ya St. Jude mu London wiiki ewedde.\nKyokka ekkanisa yagambye nti okumugoba yasinzidde ku bujulizi bwe yafunye ng’abvadde akozesa ekifo kye okugatta abagole abatalina bisaanyizo n’abalyako ssente ate n’assa mu kkanisa awazibu kubanga abagattiddwa bakozesa satifikeeti y’ekkanisa okufunirako obutuuze e Bungereza.\nEkkanisa egamba nti wadde kkooti yagoba emisango gya Ntege kyokka gyagobwa lwa bujulizi, kkooti bwe yagamba nti bwali buyinza okugiggyisaamu obwesige. Era yo ekkanisa bwe yakozesezza akakiiko kayo kaazudde nga Ntege emisango yagizza.\n“Ssinga gubadde omusangu gumu osanga kikkiriza nti bamuwalana. Naye emisango giri mu 100. Ntege alina omukisa okujulira ebyasaliddwaawo ne bikyusibwa”, ekkanisa bwe yategeezezza.\nKyokka abooludda lwa Ntege bagamba nti abadde muweeereza e Bungereza emyaka 18. Obuzibu yabufuna mu 2011, Omulabirizi eyaliwo bwe yakyusibwa ne bafuna omuggya eyeewuunya engeri Omuddugavu gye yafuna ekifo ekyo n’assibwako n’ebintu ebimuwa enkizo okuli ennyumba gy’atateekwa kuggyibwamu wadde okukyusibwa okuggyako nga basoose kuteesa.\nKigambibwa nti kkooti bwe yagoba emisango gya Ntege mu 2014, Omulabirizi yamuwa amagezi alekulire ku lulwe kyokka Ntege n’agaana era okuva olwo babadde tebakolagana.\nWaliwo ebigambibwa nti mu kwagala okuggyawo Ntege, ekkanisa yagingirira ebimu ku biwandiiko ebyakozeseddwa okumulaga ng’omulyake.\nNtege ye Munnaddiini atali Muzungu asinga eddaala erya waggulu e Croydon bukya Rev. Dan Kajumba awummula. Atwalibwa ng’omukulembeze wa Bannayuganda mu London n’abamu ku bava mu mawanga amalala.\nBangi ku betaaga obuyambi we batuukira okutuusa nga beetereezezza. Kyokka n’abamu ku bava mu Uganda batuukira ewa Ntege olw’ekitiibwa kye n’okuba ng’amanyi era asobola okuwabula ku by’e Bungereza.\nOmulabirizi Mutebi ajjanjabirwa e Bungereza ne mukyala we naye yatuukira wa Ntege.\nREV. Nathan Ntege\nManeja wa Bbanka bimusobedde ng'agattibwa


Okubala 20 Endagaano Enkadde nʼEndagaano Empya (LCB)\n20 Mu mwezi ogw’olubereberye, ekibiina kyonna eky’abaana ba Isirayiri, ne batuuka mu ddungu lya Zini, ne batuula mu Kadesi. Miryamu n’afiira eyo, era gye yaziikibwa.\n2 Awo ekibiina kyonna ne kitaba na mazzi. Abantu bonna ne beekuŋŋanyiza ku Musa ne Alooni. 3 Ne bayombesa Musa nga bagamba nti, “Singa nno naffe twafa, baganda baffe bwe baafiira mu maaso ga Mukama Katonda! 4 Lwaki waleeta ekibiina kya Mukama Katonda kino mu ddungu tulyoke tufiire wano n’ebisibo byaffe? 5 Lwaki watuggya mu nsi y’e Misiri okutuleeta mu kifo kino ekibi bwe kiti? Tekiriimu mmere ya mpeke wadde ttiini, so si kifo kya mizabbibu, so si kya mikomamawanga. Tewali na mazzi ge tuyinza kunywako!”\n6 Awo Musa ne Alooni ne bava mu maaso g’ekibiina ky’abantu ne balaga ku mulyango gwa Weema ya Mukama ey’Okukuŋŋaanirangamu, ne bavuunama wansi. Ekitiibwa kya Mukama Katonda ne kibalabikira. 7 Mukama Katonda n’agamba Musa nti, 8 “Twala omuggo, ggwe ne muganda wo Alooni mukuŋŋaanye ekibiina kyonna. Lagira olwazi nga n’ekibiina kyonna kiraba, lujja kufukumula amazzi. Bw’otyo obaggire amazzi mu lwazi, basobole okunywako, era banywese n’ebisibo byabwe.”\n9 Musa n’aggya omuggo awali Mukama n’agutwala nga Mukama Katonda bwe yamulagira. 10 Musa ne Alooni ne bakuŋŋanyiza ekibiina ky’abantu bonna awali olwazi, Musa n’agamba abantu nti, “Mumpulirize, mmwe abajeemu; kitugwanidde ffe okubaggyira amazzi mu lwazi luno?” 11 Awo Musa n’ayimusa omukono gwe n’akuba olwazi n’omuggo gwe emirundi ebiri. Amazzi mangi ne gafukumuka okuva mu lwazi, abantu bonna mu kibiina ne banywa, n’ebisibo byabwe nabyo ne binywa.\n12 Naye Mukama Katonda n’agamba Musa ne Alooni nti, “Olwokubanga temunneesize, ne mutampa kitiibwa, ne mutalaga kibiina kino eky’abaana ba Isirayiri nga bwe ndi omutukuvu, noolwekyo temugenda kutuusa kibiina ky’abantu bano mu nsi gye mbasuubizza okubawa.”\n13 Ago ge mazzi ag’e Meriba, abaana ba Isirayiri gye baayombera ne Mukama, era ne Mukama Katonda gye yeeragira mu bo nga mutukuvu.\n14 Musa yatumira Kabaka wa Edomu ababaka ng’asinziira e Kadesi ng’amugamba nti,\n“Muganda wo Isirayiri agamba bw’ati nti: Ebizibu byonna ebyatutuukako obimanyi. 15 Omanyi nga bajjajjaffe bwe baaserengeta mu Misiri, ne tumalayo emyaka mingi. Abamisiri ne bayisa bubi bakadde baffe, era naffe; 16 naye bwe twakaabirira Mukama Katonda, yawulira okukaaba kwaffe, n’atutumira malayika n’atuggya mu nsi y’e Misiri. Kaakano tuli wano mu Kadesi, ekibuga ekiri ku nsalo n’ensi yo.\n17 “Nkwegayirira otukkirize tuyite mu nsi yo. Tetuliyita mu birime wadde mu nnimiro z’emizabbibu, era tetugenda kunywa na ku mazzi agali mu nzizi. Tugenda kutambulira mu Luguudo lwa Kabaka Olunene, era tetugenda kuluvaamu kukyamako ku ludda olwa kkono oba olwa ddyo okutuusa nga tumaze okuva mu nsi yo.”\n19 Abaana ba Isirayiri ne baddamu nti,\nEdomu ne yeesowolayo n’eggye ddene nnyo era nga lya maanyi. 21 Bw’atyo Edomu n’agaana Isirayiri okuyitira mu matwale ge, Isirayiri n’amuviira.\n22 Awo ekibiina kyonna eky’abaana ba Isirayiri ne basitula okuva e Kadesi, ne batuuka ku lusozi Koola. 23 Mukama Katonda n’agamba Musa ne Alooni, nga bali ku lusozi Koola okuliraana n’ensalo y’ensi ya Edomu, nti, 24 “Alooni ajja kugenda abantu be bonna gye baalaga, kubanga tagenda kuyingira mu nsi gye nzija okuwa abaana ba Isirayiri. Kubanga mwembi mwajeemera ekiragiro kyange ku mazzi ag’e Meriba. 25 Leeta Alooni ne mutabani we Eriyazaali, obaleete ku lusozi Koola; 26 Alooni omwambulemu ebyambalo bye, obyambaze Eriyazaali mutabani we, kubanga Alooni ajja kufa agende abantu be bonna gye baalaga.”\n27 Musa n’akola nga Mukama bwe yamulagira; ne balinnya olusozi Koola ng’abantu bonna mu kibiina balaba. 28 Musa n’ayambulamu Alooni ebyambalo, n’abyambaza Eriyazaali mutabani wa Alooni. Alooni n’afiira awo ku ntikko y’olusozi. Musa ne Eriyazaali ne baserengeta ne bakka wansi w’olusozi. 29 Abantu bonna mu kibiina bwe bategeera nga Alooni afudde, ab’omu nnyumba ya Isirayiri bonna ne bakungubagira Alooni okumala ennaku amakumi asatu.


Bukedde Online - Leero mu mboozi y'omukenkufu tukulaze engeri gy'oyinza okukozesaamu butto w'etteete okulwanyisa ensowera, enkwa n'ensiri\nLeero mu mboozi y'omukenkufu tukulaze engeri gy'oyinza okukozesaamu butto w'etteete okulwanyisa ensowera, enkwa n'ensiri\nOmubuulizi w'enjiri alemereddwa okuzimba e...\nEtteete nga bwe lifaanana.\nETTEETE liriko ebyafaayo mu Uganda, ba jjajjaffe baalikoomeranga mu biraalo by’ente okugoba ebiwuka, okusogola omwenge, okulyalirira mu nnyumba okukola ng’ekiwempe, mu masabo n’amasinzizo namwo baalikozesanga.\nAbazungu nabo baagenda mu maaso ne balikamulamu butto gwe baatuuma ‘citronella’ era muligula mu maduuka ag’enjawulo. Naffe aba Pro Biorearch okumukamula butto olw’emigaso gino; lAyamba ku biwuka ebitulumba okuli ensowera nga okuzigoba okukoleeza omusubbaawo okuli butto ono ne zigenda, ebiyenje, ensiri nga ssinga weesiiga butto ono ensiri tezikuluma.\nlButto akkakkanya ebirowoozo naddala mu bakyala abagenda okuzaala, ne kibayamba puleesa obutalinnya. Omukyala agenda okuzaala amutonnyeza mu katambaala n’amunuusa ne kimuyamba okukkakkana ebirowoozo, akola ne mu mbeera endala. lAkola okugoba kkapa mu nnyumba, olumu zigenda ne zikomberera ebintu ekivaako ababikozesa okulwala.\nlAyamba okugoba enkwa ne kawawa ku nte, abalunzi batawaana n’eddagala ly’enkwa effu. Zirwaza ente n’abantu, naye bw’ofuuyira ente butto ono enkwa zigenda, ky’ova olaba embogo ezirya ku tteete tezitera kulumbibwa nkwa.\nButto ayamba okugoba olusu, kubanga azibukula obutuli bw’omubiri, abawunya enkwawa abakolera. lAyamba okutta ebiwuka mu bantu n’ebisolo. Omuntu omuteeka mu mazzi agabuguma ate ensolo n’oziteera amatondo 20 mu liita 20 ez’amazzi.\nlButto ayamba okutta akawuka akalwaza amannyo kasita omuyumunguza mu kamwa. Pulezidenti Museveni yaleetako ne pulojekiti y’etteete okukola eddagala ly’amannyo naye ne batabifaako nnyo.\nlBw’ogatta butto mu sampo n’onaaba mu nviiri, teziwunya, tezikusiiwa ate tofuna situka. lSsinga olisimba mu nnimiro ligoba obuwuka, alima ennyaanya lisimbemu lijja kutta obuwuka obuzirya emirandira. lButto ayamba abantu abatuyaana ebigere n’abigema n’obutawunya.\nlAtawaanyizibwa obulwadde bw’ennyingi, butto w’etteete ayozaamu asidi mu nnyingo. Ate ayamba ekinywa ekikutte okuta ssinga omwesimuula. lAyoza engoye osobola okutabula butto mu mazzi g’oyumunguzaamu engoye n’oggyamu olusu olubi.\nlAbalina ensundo ozisiigako ne zikendeera n’oluvannyuma ne ziviirawo ddala. Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652.\nEmbwa yange y'emmalako situleesi - Nalubega\nTemwonoona bintu bya Gavt nga mwekalakaasa\nKayihura ne UTODA balabudde ku kwekalakaasa


Abazadde abakristaayo balina kukola kki bwebaba nga balina omwana eyazaawa?\nMu lugero lw’omwana eyazaawa mulimu ebintu bingi ebikulu abazadde bangi abakristaayo byebasobola okukozesa okukwasaganya omwana oba abaana ababa batambulira kubo ely’enjawulo kw’elyo lyebaba babakulizaamu. Abazadde baba balina okukitegeera nto omwana bwakula natuuka ku kigera eky’omuntu omukulu, aba takyali wansi w’amateeka ga bazadde be.\nMu lugero lw’omwana eyazaawa, omwana omuto atwala ebyobusika bwe nagenda mu nsi eyewala era nabyonoona. Omwana bwaba nga ssi mulokole, kuno kuba kukola kintu ekimusuubizibwaamu. Eri omwana eyasalawo era nayatula okukkiriza kwe mu Kristu, omwana ono tumuyita “eyazaawa” Ekigambo “eyazaawa” (mu kyawandiikibwa kino) kitegeeza omuntu eyayonoona eby’obuggaga bye. Ekyokulabirako ye mwana eyava ewaka nayonoona eby’obusika eby’omwoyo bazadde be byebaali bamutaddemu. Emyaka gyonna egy’okumukuza, okumusomesa, okumwagala, okufaayo gyaali gyonna omwana ajerabira nga ajemeera Katonda. Kubanga okujeema kwonna kuba eri Katonda okusooka, era kulabisibwa mu kujeemera buyinza bwa bazadde.\nBwewetegereza, Taata mu lugero tagaana mwana kugenda. Era tagoberera mwanawe okusobola okumukuuma. Wabula, abazadde basigala waka mu bwesigwa era basaba, era omwana “bweyeddamu” nakyuuka okuda ewaka, muzadde we aba amulinze era nga atunula era adduka okusanga era okwaniriza omwana nebwaba “nga akyali wala.”\nBatabani ne bawala baffe bwebatuvaako nebagenda bokka—katugeze bakulu mu myaka era bakkiriza mu mateeka—era nebakola okusalawo kwetumanyi nga kugenda kuvaamu ebitali birungi, abazadde balina okubaleka nebagenda. Omuzadde tagoberera mwana, era yayimirira mu kubo ly’ebyo byona ebinatukawo. Wabula, omuzadde asigala waka, nga mwesigwa era nga asaba obubonero bw’okwenenya n’okukyuuka. Okutuusa nga abirabyeko, omuzadde asigala ayimiridde ku kuluŋŋamya kwe, talina kuwagira mwana ajeemye, era talina kuyimirira mu kubo lye (1 Petero 4:15).\nAbaana bwebakula nebetuuka, baba wansi w’obuyinza bwa Katonda era n’obuyinza Katonda bweyawa Gavumenti. (Abaruumi 13:1-7). Nga abazadde, tusobola okuyamba abaana abaabula nga tubasabira era singa tweteekateeka okubayamba singa basalawo okudda eri Katonda. Katonda ebiseera ebimu akozesa okuboonaboona kwetwetusizaako okutuletera amagezi era kiri eri buli muntu osalawo kyalondako. Ng’abazadde, tetusobola kulokola baana baffe—Katonda yekka yasobola okukikola, Okutuusa nga akaseera ako katuuse, tulina kutunula na kusaba netulekera Katonda okusalawo eky’okukola. Kano kasobola okuba akaseera ak’obulumi, wabula bwekakwatibwa mu ngeri ya bayibuli, kasobola kuleeta mirembe mu mutima ne birowoozo. Tetusobola kusalira baana baffe musango, Katonda yekka yalina okubasalira omusango. Mu kino mulimu emirembe mingi: “Omulamuzi w'ensi zonna talikola bya butuukirivu?”


Bukedde Online - KCCA etabukidde kkampuni y'Abachina abakola enguudo akasoobo\nKCCA etabukidde kkampuni y'Abachina abakola enguudo akasoobo\nAbalwadde ba Corona abatali bayi bajjanjabirwe waka - Basawo\nMao aleese Ssekitto owa KACITA battunke ne...\nKCCA egugumbudde kkampuni y’Abachina eyakwasibwa okukola enguudo ennene ssatu okuli olwa Nakawa-Ntinda, Kulambiro ne Acacia okulwawo okuzimaliriza nti bamenye endagaano gye baakola.\nDavid Ddali Luyimbazi, Faridah Mpiima, Andrew Kitaka n’abalala nga balambula oluguudo lwa Nakawa ne Kulambiro eggulo.\nOmumyuka wa dayirekita wa Kampala, Ying. David Ssali Luyimbazi yazirambudde ku Lwokutaano ne yeewuunya engeri omulimu ogwali guteekeddwa okumalirizibwa ku ntandikwa y'omwaka n'okutuusa kati tezinnaggwa.\nYabadde n'omubaka wa pulezidenti atwala Kampala, Faridah Mayanja Mpiima ne dayirekita w'enguudo mu KCCA, Andrew Kitaka, n'abakungu ba Bank y'ensi yonna abawa KCCA ssente ezikola. Yatandikidde ku luguudo lwa Acacia olukolebwa n'agamba nti, omulimu bagukutte kasoobo.\nEnguudo zino baaziwa kkampuni y'Abachina eyitibwa China State Construction and Engineering Cooperation Ltd.\nZino zaali zisuubirwa okumaliriza okukola mu February wa 2020 kyokka n'okutuusa kati bakyakola nga n'emyala egimu tebannagizimba.\nAkulira bayinginiya mu kkampuni eno, Gianyarco Dall'Acqua yagambye nti balina ekizibu kya mmotoka ennyingi ezikozesa enguudo zino nga zibeerako obulippagano ne bubalemesa okukola.\nAte akwata ku mbeera z'abantu, David Mugurusi yagambye nti, kkampuni yawalirizibwa okuteekawo abantu abayamba ku bidduka kyokka era bakaluubirizibwa kubanga obulippagano bukwata okuva ku makya okuzibwa obudde.\nWabula Luyimbazi yagambye nti tebasobola kugumiikiriza kkampuni zikola kasoobo ate nga byonna baabissa mu biwandiiko.\nOmubaka wa Pulezidenti, Faridah Mayanja yagambye nti, kkampuni ezikola emirimu akasoobo tebazaagala kubanga zirabisa bubi Pulezidenti Museveni.\nYategeezezza nti, ekiseera kye balimu kati kya byabufuzi nga baagala buli ekikolebwa bakyanguye.\nLuyimbazi yalagidde nti ayagala kkampuni zitandike okukola emisana n'ekiro ng'obudde bwetadde okusobola okwanguya omulimu.\nKCCA egugumbudde kkampuni\ny'Abachina eyakwasibwa okukola\nenguudo ennene ssatu okuli olwa\nNakawa-Ntinda, Kulambiro ne\nAcacia okulwawo okuzimaliriza\nnti bamenye endagaano gye\nOmumyuka wa dayirekita\nwa Kampala, Ying. David Ssali\nLuyimbazi yazirambudde ku\nLwokutaano ne yeewuunya engeri\nomulimu ogwali guteekeddwa\nokumalirizibwa ku ntandikwa\ny'omwaka n'okutuusa kati tezinnaggwa.\nYabadde n'omubaka wa pulezidenti\natwala Kampala, Faridah\nMayanja Mpiima ne dayirekita\nw'enguudo mu KCCA, Andrew\nKitaka, n'abakungu ba Bank\ny'ensi yonna abawa KCCA ssente\nezikola. Yatandikidde ku luguudo\nlwa Acacia olukolebwa n'agamba\nnti, omulimu bagukutte kasoobo.\nEnguudo zino baaziwa kkampuni\ny'Abachina eyitibwa China\nState Construction and Engineering\nCooperation Ltd. Zino zaali\nzisuubirwa okumaliriza okukola\nmu February wa 2020 kyokka\nn'okutuusa kati bakyakola nga\nn'emyala egimu tebannagizimba.\nAkulira bayinginiya mu kkampuni\neno, Gianyarco Dall'Acqua\nyagambye nti balina ekizibu kya\nmmotoka ennyingi ezikozesa enguudo\nzino nga zibeerako obulippagano\nne bubalemesa okukola.\nAte akwata ku mbeera\nz'abantu, David Mugurusi yagambye\nnti, kkampuni yawalirizibwa\nokuteekawo abantu abayamba\nku bidduka kyokka era bakaluubirizibwa\nbukwata okuva ku makya okuzibwa\nWabula Luyimbazi yagambye\nnti tebasobola kugumiikiriza\nkkampuni zikola kasoobo ate nga\nbyonna baabissa mu biwandiiko.\nOmubaka wa Pulezidenti,\nFaridah Mayanja yagambye\nnti, kkampuni ezikola emirimu\nakasoobo tebazaagala kubanga\nzirabisa bubi Pulezidenti Museveni.\nYategeezezza nti, ekiseera kye\nbalimu kati kya byabufuzi nga\nbaagala buli ekikolebwa bakyanguye.\nLuyimbazi yalagidde nti\nayagala kkampuni zitandike okukola\nemisana n'ekiro ng'obudde\nbwetadde okusobola okwanguya\nChina State Construction and Engineering Cooperation Ltd.\nOmubaka wa Pulezidenti\nAkakebe ka ttiyaggaasi kasattizza abakolera mu paaka ya bbaasi e Kisenyi\nAbasuubuzi bafiiriddwa bya bukadde mu muliro okwokezza akatale ka Owino\n'Tukooye Besigye ne poliisi okucankalanya Gayaza'-Batuuze


Bukedde Online - Walter Lubega Mukaaku ayagala ntebe ya Mao.\nWalter Lubega Mukaaku ayagala ntebe ya Mao.\nObadde okimanyi nti Taata wa Chameleon ya mukubako embooko 100 ?\nAgambibwa okuba omulogo bamutidde mu kikwe...\nBW’OYOGERA ku linnya lya Samuel Walter Mukaaku Lubega, buli omu amutegeera bubwe, anti abamu bamujjukirira ku kwesimbawo ku bwapulezidenti mu 2011 ate abalala bamwogerako nga munnabayabufuzi omulungi atalina mukisa gwa kuwangula kalulu mu byobufuzi.\nAgamba nti yatondebwa nga munnabyabufuzi era omulwanirizi w’eddembe, agenda okufuuka pulezidenti w’ekibiina kye ekya Democratic Party, awamu n’okubeera pulezidenti w’eggwanga mu 2016. Agamba:\n“Banzaala Mitala Maria mu Mpigi, yadde nga nakulira Kawempe mu Kampala. Pulayimale nagisomera Ssese ku bizinga. Siniya nagitandikira ku Old Kampala S.S.S, kyokka S.4 ne ngituulira Mitala Maria, ate haaya ne ngisomera ku Gombe S.S.S. Nasoma dipulooma okuva e Kyambogo mu busomesa, ate oluvannyuma ne nnyingira Makerere ne nfuna diguli mu byenfuna mu byobulimi.\nOkuva edda , ndi mukulembeze, era naliko ssentebe wa Nkobazambogo mu yunivasite e Makerere. Saakoma awo kuba navuganyaako ku bukulembeze bw’abayizi e Makerere. Nakulemberako n’abayizi abasoma ebyobulimi e Makerere okumala emyaka ena.\nNga ndi wamu ne bannange okuli Joseph Luzige, Dr. Lulume Bayiga, Opendi Ochwo, twakola ekibiina kya UYD ne tulonda Luzige nga pulezidenti ate nze ne nfuuka omwogezi. Twatandika okuyingiza abavubuka mu kibiina omwali Kenneth Paul Kakande, Rosemary Namayanja n’abalala.\nNali musaale nnyo mu kampeyini za 1996, nga njiggira Dr. Paul Kawanga Semogerere obululu. Mu kiseera kitono twali tumaze okuwamba Kampala, Masaka, Jinja awamu ne Gulu mu bululu.\nTwafuba okunnyikiza ekibiina kya DP era nga kaweefube waffe twamutandikira Luzira, Kawempe, Makerere, kyokka abamu baatusiba era amakomera mwe bansibira n’emirundi siyinza kubibala naye era tebyanzigya ku mulamwa.\nNawalirizibwa okudduka mu ggwanga, nga waliwo abaagala okunnemesa obulamu nga naddukira Bungereza era n’eno emirimu gy’ekibiina saagirekerera.\nABALALA ABAAGALA ENTEBBE YA MAO\nLoodi MEEYA, Erias Lukwago: Ono munnamateeka omutendeke, era nga yaliko omubaka wa Kampala Central. Yalondebwa ku bwa Loodi mmeeya mu 2011, kyokka bakansala ba KCCA ne bamukunkumula omukono mu kibya. Ono aludde ng’alwanyisa obukulembeze bwa Mao, bw’agamba nti tebuli mu mateeka, era nga mu kulonda okwaggwa, yavuganya talina kibiina kya bufuzi kw’ajjidde.\nDr. Lulume Bayiga: Ono musawo omutendeke era nga mubaka wa Palamenti owa Buikwe South. Y’omu ku baatandika ekibiina kya UYD, ekiri wansi wa D.P. Ono naye ali mu kibinja ekyali kyagaana okutongoza obukulembeze bwa Mao.\nKENNETH PAUL KAKANDE: Y’omu ku bavubuka abaasooka mu kibiina kya UYD, era nga yamala emyaka mingi nga mukulembeze waakyo. Aludde ng’avuganya ku bubaka bwa Palamenti e Nakawa, kyokka nga tawangula. Wabula ku mulundi guno ayagala kusitukira mu Bwapulezidenti bwa DP.\nNKOMAWO MU UGANDA\nMu 2010, nakomawo mu Uganda era nga mu kiseera we nakomerawo twali tugenda mu kamyufu ka Democratic Party e Mbale, kyokka okusinziira ku nteekateeka gye nasangawo nagaana okubyetabamu, nga tewali bwerufu.\nEkyewuunyisa ku bakulembeze ab’oku ntikko 42, abantu bataano bokka be baalwetabamu nga ne ssentebe eyali ow’okulukubiriza, Polofeesa Mukiibi n’omumyuka we Haji Ali Serunjogi nabo tebaalinnyayo.\nKino kyampaliriza okwesimbawo ku bwapulezidenti nga sirina kibiina kwe nvuganyirizza, kyokka ekirungi nalina obuwagizi okuva mu bannakibiina bonna abateetaba mu ttabamiruka eyaleeta Mao.\nNNEESIMBA KU BWAPULEZIDENTI\nNneewandiisa era ne nvuganya ku bwapulezidenti bw’eggwanga mu 2011. Abantu abamu baali balowooza nti sijja kumalako kyokka kyabeewuunyisa bwe navuganya ne ntambuza kampeyini, era bwe twali tuzzaayo empapula nze nasooka okulaga ensaasaanya ya ssente mu bonna abaali beesimbyeyo.\nWaliwo abagamba nti nadduka mu kampeyini, kino si bwe kyali, waliwo ennaku nnya navaayo ne hhenda e Canada okunoonya ku buyambi ndowooza awo we baalowooleza nti nzidduseemu.\nOlulala nzijukira twalina olukiiko ne ssentebe w’akakiiko k’ebyokulonda okumala olunaku ne batuggyako mmotoka nti bazikanika ne sisobola kutambula naye nga si kyeyagalire.\nDisitulikiti bbiri zokka okuli Buvuma ne Kisoro ze saatuukamu, naye ng’endala zonna nazituukamu. Olaba luli navuganya bwentyo nga sirina kaadi ya DP, naye bwe bagimpa kati babeera bafudde.\nTtabamiruka waffe aliwo nga June 11, 2015, era mu kiseera kino ndi mu kaweefube wa kugatta ab’oludda oluvuganya gavumenti, era kino kye kyantutte mu lukiiko lwa Mao, kuba eno gye nnina okusookera okutereeza.\nKyokka aba DP singa era bategeka akamyufu omutali bwenkanya, nja kuvuganya ku Bwapulezidenti bw’eggwanga mu 2016 nga sirina kibiina. Mu kiseera kino eggwanga lyetaaga abantu abalengerera ewala, bamwoyogwa ggwanga nga Samuel Lubega Mukaaku.” bwe yategeezezza.\nKyokka abamu Lubega bamulaba ng’atalina buwanguzi bw’ayinza kutuusa ku kibiina olw’engeri gy’azze awangulwamu mu kulonda okw’enjawulo kw’azze yeetabamu.\nOkuva mu 1998 yali ku kyeyo, kyokka bwe yakomawo mu 2001, yavuganya ku bubaka bwa Palamenti obwa Kawempe North, kyokka n’awangulwa Latif Sebaggala. Mu 2006 yavuganya Busiro East, kyokka era n’awangulwa Suzan Nakawuki owa FDC.\nMu 2011, yavuganya ku bwapulezidenti era n’awangulwa, kati ekibuuzo 2016, guyinza okubeera omwaka gwe?\nPoliisi eyodde abakeera zzaala e Nateete\nPoliisi eggadde ebibanda bya beetingi 11 ebitali mu mateeka\nKirumira tannasa mukono ku kuyigga abakyamu e Nansana


Minisita Ogwang ayongedde okutaama, akutte abakozi ba Gavumenti 6 e Bugiri, basuze mu kkomera - Watchdog Uganda\nMinisita Peter Ogwang wakati n'omubaka wa Munisipaari ye Bugiri Asuman Basalirwa nga balambula emirimu egikolebwa mu kitundu\nMINISITA avunanyizibwa ku kulondoola eby’enfuna bye Ggwanga Peter Ogwanga ayongedde okutaama bwasazeewo okukwata abakozi ba Gavumenti 6 era ne baggalirwa mu Disitulikiti ye Bugiri nga entabwe eva ku kuba nti bano baakola emirimu mu ngeri ya gadibe ngalye mu nsimbi empitirivu ezawebwayo Gavumenti.\nAbakwatiddwa kuliko abakulira eby’ensimbi mu Disitulikiti saako n’abakola kukuzimba ebizimbe ebiteekebwamu ensimbi Gavumenti eyawakati.\nBano okukwatibwa kiddiridde Minisita ogwanga okulambula ebizimbe eby’enjawulo okuli amalwaliro saako n’amassomero bye yasanze nga biri mu mbeera mbi nnyo kyokka nga Gavumenti yawereza ensimbi bukadde n’abukadde okubizimba.\nBino byabaddemu enjatika saako n’okuba nga omusennyu guyiika buyiisi ekilaga nga byazimbibwa mu mbeera ey’okukekkereza ebizimbisibwa abakulu basobole okufissa ensimbi ennyingi, Ogwanga kye yagambye nti tajja kukikkiriza.\nYalagidde abaali mu kuteekateeka emirimu gino bonna bakwatibwe era ne balondobamu abakozi ba Gavumenti 6 ne balinyisibwa Kabangali ya Poliisi wakati mu kukayana.\nOno era yalagidde akulira Poliisi ye Bugiri okukwata omusilikale we eyabadde agezaako okulabula omu ku bakozi ba Gavumenti adduke nga Minisita tanatuuka kyokka naye nakwatibwa nagattibwa ku bakozi ba Gavumenti abakwatiddwa.\nBano bagenda kuggulwako emisango gy’okukozesa obubi ensimbi za Gavumenti.\nOgwanga yagambye nti tagenda kussa mukono yadde okuttira ku muntu yenna ku riiso naddala nga yabulankanya ensimbi y’omuwi w’omusolo, nagamba nti kawefube gwe yatandika alina okuggwa nga waliwo ekikyusiddwa mu ntambula ye mirimu gya Gavumenti.\nMinisita Ogwang ennaku zino atambula okwetoloola e Ggwanga lyonna nga alambula emirimu egyateekebwamu ensimbi Gavumenti eyawakati okulaba engeri gye gy’atambulamu okuli enguudo, amassomero, amalwaliro, ebizimbe okuli ebya zi Disitulikiti n’amagombolola.\nOno era ennaku zino abatuuze mu bitundu eby’enjawulo batandise okumusaba atuukeko mu ma Disitulikiti gaabwe asobole okugogola obubbi obuliyo.\nUganda, Ireland commit to strengthening Bilateral Relations\nControversial Singer Angella Katatumba Reveals Secret Why Men Still Crave For Her Although She Did Not 'Pull'


Mwambale bulungi nga mugenda ku buko\nOmusuubuzi afeze owa ‘Mobile Money’ 4 hours agoLukululana egudde n'esannyalaza entambula ku Jinja Road 4 hours agoAbantu ne bannabyabufuzi beetemyemu ku kya Pulezidenti okwed... 4 hours agoMalaaya abbye Omudinka doola za Amerika 700 4 hours agoPaasita asobezza ku mwana ow’emyaka 8 e Mpigi 4 hours agoEmpagi y'omu Masiro enkulu esimbiddwa e Kasubi 4 hours agoOmwana eyattiddwa ku kkanisa ya Bugembe akwasizza 3 4 hours agoKabaka alonze Kabineti empya 8 hours agoOmubaka Kasiano awera kukuba Nantaba mu mbuga lwa kalebule 4 hours agoHAKIM MAGUMBA; Bazzeemu okumuyita mu Cranes 6 hours ago\nMwambale bulungi nga mugenda ku buko Jun 12, 2012 Tweet\nBATABANI muli mutya. Mwebale emirimu n’okulaga bawala bange omukwano. Buli lw’ofuna omukyala n’ogenda ewaabwe n’okyala oba n’omukuba empeta olina eddaala ly’ogendako n’engeri abantu gye bakulabamu. Mulina ebintu bye mulina okwewala nga mugenda ku buko gye muwasa bakyala bammwe. Bw’oba toyambadde kkanzu oba essuuti ng’oli mu bikalu, weewale okusiba bbaalansi, okwambala engoye ezikukwata ennyo z’oyinza okuyita eze ‘swagga’ n’empale ennyimpi ng’owoza nti ye nnyambala eri ku mulembe. Kye mulina okumanya nti ekyambalo ky’obuko kkanzu kubanga ekubikka wenna nga ne bw’oba weerabidde okusiba eppeesa ly’empale oba tojja kuswala. Buli lw’oyambala obubi abantu gy’ogenze bakuyisaamu amaaso era bakutwala nga ow’okuzannyisa. Oyo katemba gw’oyagala okukola mutwale mu maka go. Ekirala olina okukimanya nti eyo gye waggya mukyala wo waliyo bato be be walekayo n’olwekyo olina okugezaako okulaba nga weewa ekitiibwa.


By Ivan Lubega\nSsentebe wa disitulikiti alumirizza omupangisa okutunda ennyumba ye gy’abadde yamupangisa era olumaze n’asibamu ebibye n’abulawo. Omupangisa abadde mukulembeze ku kitundu nga kigambibwa nti ye n’abakulembeze abalala batunze n’amayumba g’abantu abawerako nga kati ekyalo kiri mu kasattiro.\nBya Ivan Lubega Ssentebe wa disitulikiti alumirizza omupangisa okutunda ennyumba ye gy'abadde yamupangisa era olumaze n'asibamu ebibye n'abulawo. Omupangisa abadde mukulembeze ku kitundu nga kigambibwa nti ye n'abakulembeze abalala batunze n'amayumba g'abantu abawerako nga kati ekyalo kiri mu kasattiro.\nBino biri ku kyalo Up Land e Mpumudde mu Jinja. Abatuuze bagamba nti baludde nga babeera mu nnyumba zino eza Jinja City Council era gye buvuddeko council yayisa ekiragiro abatuuze okwegula nabo kye babadde baakola. Bano baategeezezza nti bazze basaba ebyapa wabula ng'abakulu bababuzaabuza okutuusa lwe baafunye amawulire nti amayumba gaabwe gatundiddwa.\nMu baakoseddwa mulimu ssentebe wa disitulikiti y'e Jinja omulonde, Moses Batwala agamba nti ennyumba ze bbiri zaatundiddwa. Batwala yalambuzza omusasi ono emu ku nnyumba ze n'alumiriza amyuka ssentebe w'eggombolola ya Mpumudde - Kimaka mu kibuga Jinja, Phoebe Biribawa abadde omupangisa we okugitunda era olwamaze n'asibamu ebibye.\nBatwala agamba nti abakulembeze mu kitundu abaakulembeddwamu ssentebe w'eggombolola, William Ebusa n'abaakakiiko k'ettaka (Erea Land Committee) be beekobaana ne batunda abatuuze. Ono agamba nti yagenze mu ofiisi y'ebyettaka gye yasanze nga waliwo ebyapa ebikolebwa ku ttaka lino.\n"Nakizudde ng'abakulembeze Omupangisa atunze ennyumba ya ssentebe n'adduka ku kyalo b'eggombolola ya Mpumudde Kimaka bakubisizza ebyapa ku ttaka lyange n'abatuuze abalala, bino baabitadde mu mannya g'abaana baabwe ne mikwano gyabwe era nakitegeddeko nti batunze," Batwala bwe yategeezezza.\nBiribawa ng'ali ku ssimu yeegaanyi eby'okutunda abantu. "Munnamawulire nze Biribawa Pheobe, abantu abo bakulage ebyapa bye nateekako omukono tulyoke twogere," bwe yagambye. Abatuuze bawanjagidde abakulu naddala minisita w'ebyettaka, Persis Namuganza, Lt. Col. Edith Nakalema okubayamba.\nDaudi Musenze akulira olukiiko lw'ebyettaka e Jinja asabye abatuuze okutwalayo okwemulugunya kwabwe mu butongole era asuubizza okusazaamu ebyapa ebikolebwa ku ttaka lino singa abatuuze banaakakasa nti be bannannyini abatuufu.


Fumiitirizanga ku Bintu eby’Omwoyo | Ogw’Okusoma\n“Abalinga Abo Mubatwale nga ba Muwendo Nnyo”\nOlaba Omukono gwa Katonda mu Bulamu Bwo?\nEBYAFAAYO EBIKWATA KU BULAMU BW'AB'OLUGANDA Teyejjusa Kye Yasalawo ng’Akyali Muvubuka\nWeereza Yakuwa Awatali Kuwugulibwa\nFumiitirizanga ku Bintu eby’Omwoyo\nEBYAFAAYO EBIKWATA KU BULAMU BW'AB'OLUGANDA Okusemberera Katonda Kirungi Gye Ndi\n“Atalina Magezi Akkiriza Buli Kigambo”\nBISOME MU Albanian American Sign Language Amharic Argentinean Sign Language Armenian Aymara Azerbaijani Azerbaijani (Cyrillic) Baoule Batak (Toba) Bengali Bicol Bislama Brazilian Sign Language Bulgarian Catalan Cebuano Chichewa Chilean Sign Language Chinese (Simplified) Chinese (Traditional) Chinese Sign Language Chitonga (Malawi) Chitumbuka Chiyao Chokwe Chuvash Colombian Sign Language Croatian Czech Danish Drehu Dutch Efik English Estonian Fijian Finnish Finnish Sign Language French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Italian Sign Language Japanese Japanese Sign Language Javanese Kannada Kazakh Kikamba Kikuyu Kinyarwanda Kirghiz Kiribati Kirundi Kisi Korean Krio Latvian Lhukonzo Lithuanian Lucholi Luganda Lunyankore Luo Luswayiri Luwalabu Macedonian Malagasy Malay Malayalam Marathi Maya Mexican Sign Language Mixe Mongolian Moore Ndebele (Zimbabwe) Nepali Norwegian Oromo Ossetian Pangasinan Papiamento (Aruba) Papiamento (Curaçao) Persian Peruvian Sign Language Polish Portuguese Punjabi Quechua (Bolivia) Quichua (Imbabura) Romanian Russian Samoan Sango Serbian Serbian (Roman) Seychelles Creole Shona Sidama Sinhala Slovak Slovenian Solomon Islands Pidgin Spanish Spanish Sign Language Sranantongo Swedish Tagalog Tajiki Tamil Tatar Telugu Thai Tigrinya Tiv Tok Pisin Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wolaita Yoruba Zande Zapotec (Isthmus)\nOmunaala gw'Omukuumi—Ogw'Okusoma mu Kibiina | Okitobba 2015\n“Ebintu bino bifumiitirizengako, byemalireko, okukulaakulana kwo kweyoleke eri abantu bonna.”—1 TIM. 4:15.\nENNYIMBA: 57, 52\nOkufumiitiriza kye ki?\nEbimu ku bintu ebirungi bye tusobola okufumiitirizaako bye biruwa?\nMiganyulo ki egiri mu kufumiitiriza ku Kigambo kya Katonda buli lunaku?\n1, 2. Lwaki obwongo bw’omuntu bwewuunyisa?\nOBWONGO bw’omuntu bwewuunyisa. Ng’ekyokulabirako, abantu balina obusobozi obw’okuyiga ennimi ez’enjawulo. Ennimi ezo zibasobozesa okusoma, okuwandiika, okwogera, awamu n’okutegeera ebyo bye baba bawulidde. Ate era zibasobozesa okusaba Katonda n’okumutendereza mu nnyimba. Ekyo kifuula abantu ab’enjawulo ku nsolo. Bannasayansi nabo tebasobola kutegeerera ddala ngeri obwongo bw’omuntu gye bukolamu ebintu ebyo ebyewuunyisa.\n2 Obusobozi bw’okuyiga n’okukozesa ennimi kirabo okuva eri Katonda. (Zab. 139:14; Kub. 4:11) Ate era Katonda yawa abantu ekirabo ekirala ekibafuula ab’enjawulo ku nsolo. Obutafaananako nsolo, abantu baatondebwa mu kifaananyi kya Katonda. Katonda yawa abantu eddembe ery’okwesalirawo era basobola okusalawo okukozesa ennimi okumutendereza.—Lub. 1:27.\n3. Kirabo ki eky’omuwendo Yakuwa ky’atuwadde ekisobola okutuyamba okuba ab’amagezi?\n3 Okusobola okutuyamba okumanya engeri y’okumuweerezaamu n’okumutenderezaamu, Katonda atuwadde ekirabo eky’omuwendo ennyo, nga ye Bayibuli. Bayibuli esobola okufunibwa mu bulambalamba oba mu bitundutundu mu nnimi ezisukka mu 2,800. Bwe tufumiitiriza ku ebyo ebiri mu Bayibuli, kituyamba okufuna endowooza ya Katonda. (Zab. 40:5; 92:5; 139:17) Mu butuufu, ebintu ebiri mu Bayibuli ‘bisobola okutufuula abagezi ne tufuna obulokozi.’—Soma 2 Timoseewo 3:14-17.\n4. Okufumiitiriza kye ki, era bibuuzo ki bye tugenda okwetegereza?\n4 Okufumiitiriza kwe kussa ebirowoozo ku kintu oba okukirowoozaako ennyo, ka kibe kirungi oba kibi. (Zab. 77:12; Nge. 24:1, 2) Kituganyula nnyo bwe tufumiitiriza ku Yakuwa Katonda n’Omwana we, Yesu Kristo. (Yok. 7:3) Naye kakwate ki akali wakati w’okusoma n’okufumiitiriza? Bintu ki bye tuyinza okufumiitirizaako, era tusobola tutya okunyumirwa okufumiitiriza?\nFUBA OKULABA NTI OGANYULWA MU EBYO BY’OSOMA\n5, 6. Kiki ekiyinza okukuyamba okutegeera by’osoma n’okubijjukira?\n5 Wali okyetegerezza nti waliwo ebintu by’osobola okukola nga tobirowoozezzanako, gamba ng’okussa, okutambula, n’okuvuga eggaali? Ekyo oluusi kye kibaawo ne bwe tuba nga tusoma. N’olwekyo, kikulu okussaayo omwoyo ku ebyo by’oba osoma n’okulowooza ennyo ku kye bitegeeza. Bw’otuuka ku nkomerero y’akatundu oba omutwe omutono, kiba kirungi okuyimiriramu n’ofumiitiriza ku ebyo bye waakasoma olabe obanga obitegedde bulungi. Kya lwatu nti oluusi bwe wabaawo ebintu ebiwugula oba bw’oba tossizzaayo mwoyo, kiyinza okuleetera ebirowoozo byo okuwugulwa, bw’otyo n’otoganyulwa mu by’osoma. Ekyo oyinza otya okukyewala?\n6 Bannasayansi bakizudde nti okusoma mu ddoboozi eriwulikika kiyamba omuntu okujjukira ebyo by’aba asomye. Omutonzi waffe eyakola obwongo, ekyo akimanyi bulungi. Eyo ye nsonga lwaki Yakuwa yagamba Yoswa ‘okulowoozanga,’ oba okusoma mu ddoboozi eriwulikika, ekitabo ky’Amateeka. (Soma Yoswa 1:8.) Naawe singa Bayibuli ogisoma mu ngeri eyo, kiyinza okukuyamba okussaayo omwoyo ku by’osoma n’okubijjukira.\n7. Ddi lwe tuyinza okufumiitiriza obulungi? (Laba ekifaananyi ku lupapula 23.)\n7 Kyetaagisa okufuba ennyo okusobola okufumiitiriza n’okussaayo omwoyo ku ebyo bye tusoma. Eyo ye nsonga lwaki kirungi okufumiitiriza ng’owumuddemu era ng’oli mu kifo ekisirifu awatali biwugula. Omuwandiisi wa Zabbuli yateranga okufumiitiriza ng’asisimuse ekiro. (Zab. 63:6) Wadde nga Yesu yali atuukiridde, yagendanga mu bifo ebisirifu okusobola okufumiitiriza n’okusaba.—Luk. 6:12.\nEBINTU EBIRUNGI BYE TUSOBOLA OKUFUMIITIRIZAAKO\n8. (a) Ng’oggyeeko ebyo ebiri mu Bayibuli, biki ebirala bye tuyinza okufumiitirizaako? (b) Yakuwa awulira atya bw’alaba nga twogera n’abalala ebimukwatako?\n8 Kikulu nnyo okufumiitiriza ku bintu ebiri mu Bayibuli. Kyokka waliwo n’ebintu ebirala bye tuyinza okufumiitirizaako. Ng’ekyokulabirako, tuyinza okufumiitiriza ku bintu Yakuwa bye yatonda. Ekyo kijja kutuleetera okutendereza Yakuwa olw’obulungi bwe era n’okubuulirako abalala ku bikolwa bye eby’ekitalo. (Zab. 104:24; Bik. 14:17) Yakuwa kimusanyusa nnyo bw’alaba nga tufumiitiriza ku bintu ebyo era nga tubinyumyako n’abalala. Bayibuli egamba nti: ‘Awo abo abatya Mukama ne boogeragana bokka na bokka: Mukama n’awuliriza n’awulira, ekitabo eky’okujjukiza ne kibawandiikirwa mu maaso ge abo abatya Mukama ne balowooza erinnya lye.’—Mal. 3:16.\nOfumiitiriza ku mbeera y’abayizi bo aba Bayibuli ne ku byetaago byabwe? (Laba akatundu 9)\n9. (a) Biki Pawulo bye yagamba Timoseewo okufumiitirizaako? (b) Tuyinza tutya okukolera ku kubuulirira kwa Pawulo nga tweteekateeka okugenda okubuulira?\n9 Omutume Pawulo yagamba Timoseewo okufumiitiriza ku ngeri ebyo by’ayogera, ku nneeyisa ye, ne ku kuyigiriza kwe, gye byandikutte ku balala. (Soma 1 Timoseewo 4:12-16.) Okufaananako Timoseewo, naffe tulina ebintu bingi eby’omwoyo bye tusobola okufumiitirizaako. Ng’ekyokulabirako, twetaaga okufumiitiriza nga tweteekateeka okuddayo okuyigiriza omuntu Bayibuli. Tuyinza okulowooza ku kibuuzo kye tuyinza okumubuuza oba ekyokulabirako kye tuyinza okukozesa okusobola okumuyamba okukulaakulana. Okukozesa ebiseera byaffe mu ngeri eyo kivaamu emiganyulo mingi, kubanga kituyamba okunyweza okukkiriza kwaffe era kituyamba okuyigiriza obulungi abantu Bayibuli. Ate era bwe tufumiitiriza nga tetunnagenda kubuulira nakyo kivaamu emiganyulo mingi. (Soma Ezera 7:10.) Okusoma ku ebyo ebiri mu kitabo ky’Ebikolwa by’Abatume, kisobola okutuleetera okwesunga okubuulira. Okufumiitiriza ku byawandiikibwa bye twagala okukozesa olunaku olwo n’ebitabo bye twagala okugaba, kijja kutuyamba okutuukiriza obulungi obuweereza bwaffe. (2 Tim. 1:6) Kikulu okulowooza ku bantu b’omu kitundu kyaffe era n’ebintu ebisobola okubakwatako. Bwe tweteekateeka mu ngeri eyo, kijja kutuyamba okukozesa obulungi Bayibuli nga tuwa obujulirwa.—1 Kol. 2:4.\n10. Bintu ki ebirala ebirungi bye tuyinza okufumiitirizaako?\n10 Otera okubaako by’owandiika mu nkuŋŋaana z’ekibiina oba mu nkuŋŋaana ennene? Bw’oddamu n’oyita mu ebyo bye wawandiika kikuwa akakisa okufumiitiriza ku bintu by’oyize mu Kigambo kya Katonda ne ku ebyo ekibiina kya Yakuwa bye kikuyambye okuyiga. Ate era osobola okusoma era n’ofumiitiriza ku bintu ebitali bimu ebifulumira mu magazini y’Omunaala gw’Omukuumi ne Awake! buli mwezi. Bw’oba osoma akatabo Yearbook, kiba kirungi n’osooka oyimiriramu n’ofumiitiriza ku kyokulabirako ekimu nga tonnagenda ku kirala. Ekyo kijja kukuyamba okuganyulwa mu by’osoma ne mu byokulabirako ebirimu. Ate era bw’obaako ekitabo kyaffe ky’osoma, kiba kirungi okusaza ku nsonga enkulu oba okubaako ne by’owandiika ebiyinza okukuyamba nga weeteekateeka okuddiŋŋana, okukyalira ow’oluganda, oba ng’otegeka emboozi. N’ekisinga obukulu, bw’ofumiitiriza ku by’osoma, kisobozesa ebintu by’osoma okukutuuka ku mutima era oba osobola okwebaza Yakuwa olw’ebintu ebirungi by’oba oyize.\nFUMIITIRIZA KU KIGAMBO KYA KATONDA BULI LUNAKU\n11. Kintu ki ekisingayo obukulu kye tuyinza okufumiitirizaako, era lwaki? (Laba obugambo obuli wansi.)\n11 Kya lwatu nti ekintu ekisingayo obukulu kye tuyinza okufumiitirizaako kye Kigambo kya Katonda. Naye watya singa weesanga mu mbeera nga tokkirizibwa kubeera na Bayibuli? * Ne mu mbeera eyo, osobola okufumiitiriza ku bintu bye wasoma, gamba ng’ebyawandiikibwa ebisinga okukusanyusa oba ebigambo ebiri mu nnyimba zaffe ez’Obwakabaka. (Bik. 16:25) Ate era omwoyo gwa Katonda gusobola okukuyamba okujjukira ebintu ebirungi bye wayiga.—Yok. 14:26.\n12. Nteekateeka ki ey’okusoma Bayibuli gy’oyinza okugoberera?\n12 Oyinza okukozesa ennaku ezimu eza wiiki okusoma n’okufumiitiriza ku kusoma kwa Bayibuli okwa wiiki. Ate ennaku endala oyinza okuzikozesa okufumiitiriza ku ebyo Yesu bye yayigiriza ne bye yakola. Kya lwatu nti abantu bangi balina kye bamanyi ku ebyo ebiri mu bitabo by’Enjiri ebikwata ku bulamu bwa Yesu n’obuweereza bwe. (Bar. 10:17; Beb. 12:2; 1 Peet. 2:21) Ekibiina kya Yakuwa kyafulumya ekitabo ekinnyonnyola ebikwata ku bulamu bwa Yesu n’ebintu ebyaliwo mu buweereza bwe, nga bwe byajja biddiriŋŋana. Ekitabo ekyo kisobola okutuyamba okuganyulwa mu bujjuvu mu ebyo ebiri mu bitabo by’Enjiri.—Yok. 14:6.\nLWAKI KIKULU OKUFUMIITIRIZA?\n13, 14. Lwaki kikulu nnyo okweyongera okufumiitiriza ku bintu eby’omwoyo, era ekyo kinaatuyamba kitya?\n13 Okufumiitiriza ku bintu eby’omwoyo kiyamba omuntu okukula mu by’omwoyo. (Beb. 5:14; 6:1) Omuntu amala akadde akatono ng’afumiitiriza ku Yakuwa ne Yesu tasobola kuba na kukkiriza kunywevu. Kiba kyangu omuntu ng’oyo okuva mu mazima. (Beb. 2:1; 3:12) Yesu yagamba nti bwe tutawulira oba bwe tutakkiriza Kigambo kya Katonda “n’omutima omulungi ddala,” tetujja kusobola ‘kukikuuma.’ Mu kifo ky’ekyo, kijja kuba kyangu ‘okuwugulibwa okweraliikirira, eby’obugagga, n’amasanyu ag’obulamu buno, era tetujja kusobola kubaako kye tutuukiriza.’—Luk. 8:14, 15.\n14 N’olwekyo, ka tweyongere okufumiitirizanga ku Kigambo kya Katonda. Ekyo kijja kutukubiriza okukoppa Yakuwa n’okwoleka engeri ze. (2 Kol. 3:18) Ffenna tusobola okweyongera okuyiga ebikwata ku Kitaffe ow’omu ggulu n’okwoleka engeri ze emirembe n’emirembe. Eyo nga nkizo ya maanyi nnyo!—Mub. 3:11.\n15, 16. (a) Oganyuddwa otya mu kufumiitiriza ku bintu eby’omwoyo? (b) Lwaki ebiseera ebimu kiyinza okutubeerera ekizibu okufumiitiriza, naye lwaki tetwandireseeyo kufumiitiriza?\n15 Bwe tweyongera okufumiitiriza ku bintu eby’omwoyo, tujja kweyongera okwagala amazima. Ekyo kijja kutuyamba okuzzaamu bakkiriza bannaffe amaanyi awamu n’abantu be tusanga nga tubuulira. Okufumiitiriza ku kirabo ekisingayo obulungi Katonda kye yatuwa, ekya ssaddaaka y’ekinunulo kya Yesu, kijja kutuyamba okusiima enkizo gye tulina ey’okuba n’enkolagana ey’oku lusegere ne Kitaffe ow’omu ggulu, Yakuwa. (Bar. 3:24; Yak. 4:8) Mark, abeera mu South Africa eyamala emyaka esatu mu kkomera olw’obutabaako ludda lw’awagira mu by’obufuzi agamba nti: “Gye tukoma okufumiitiriza ku bintu eby’omwoyo, gye tukoma okuzuula ebintu ebipya ebikwata ku Katonda waffe, Yakuwa. Oluusi bwe mba nga mpeddemu amaanyi oba nga nneeraliikirira ebikwata ku biseera eby’omu maaso, nkwata Bayibuli yange ne mbaako ekyawandiikibwa kye nsoma era ne nkifumiitirizaako. Ekyo kinnyamba okukkakkana.”\n16 Kyo kituufu nti leero mu nsi mulimu ebintu bingi ebiwugula ne kiba nti oluusi kiba kizibu okufumiitiriza ku bintu eby’omwoyo. Ow’oluganda omulala ayitibwa Patrick abeera mu Afirika agamba nti: “Obwongo bwange bulinga akasanduuko mwe bateeka amabaluwa amalungi n’agatali malungi, ageetaaga okusunsulwamu buli lunaku. Oluusi mbaako ebintu ebinneeraliikiriza era nsooka ne nsaba Yakuwa annyambe okuggya ebirowoozo byange ku bintu ebyo. Wadde ng’ekyo kiyinza okuntwalira ekiseera ekiwerako nga sinnatandika kufumiitiriza ku bintu eby’omwoyo, okukola ekyo kinnyamba okwongera okunyweza enkolagana yange ne Yakuwa. Ekyo kinsobozesa okutegeera obulungi ebintu eby’omwoyo. (Zab. 94:19) Mu butuufu, abo abeekenneenya ebyawandiikibwa buli lunaku era ne babifumiitirizaako, baganyulwa nnyo.—Bik. 17:11.\nOYINZA OTYA OKUFUNA EBISEERA OKUFUMIITIRIZA?\n17. Biseera ki by’okozesa okufumiitiriza?\n17 Abamu bakozesa ebiseera eby’oku makya ennyo okusoma, okufumiitiriza, n’okusaba. Abamu bakikola mu biseera eby’okuwummulamu nga bali ku mulimu. Abalala kibabeerera kyangu okukikola akawungeezi oba ekiro nga tebanneebaka. Abamu banyumirwa okusoma Bayibuli ku makya era ne baddamu okugisoma ekiro nga bagenda okwebaka. Mu ngeri eyo, basoma ekigambo kya Katonda emisana n’ekiro. (Yos. 1:8) Ekikulu kwe kufunayo ekiseera okusoma n’okufumiitiriza ku Kigambo kya Katonda buli lunaku.—Bef. 5:15, 16.\n18. Mikisa ki egiva mu kufumiitiriza ku Kigambo kya Katonda buli lunaku n’okukikolerako?\n18 Ekigambo kya Katonda kiraga bulungi nti abo abakifumiitirizaako era ne bafuba okukolera ku ebyo bye bayiga, bafuna emikisa mingi. (Soma Zabbuli 1:1-3.) Yesu yagamba nti: “Abalina essanyu beebo abawulira ekigambo kya Katonda ne bakikolerako!” (Luk. 11:28) N’ekisinga obukulu, bwe tufumiitiriza ku bintu eby’omwoyo buli lunaku kitusobozesa okweyisa mu ngeri eweesa Omutonzi waffe ekitiibwa. N’ekinaavaamu, ajja kutuyamba okuba abasanyufu mu kiseera kino era ajja kutuwa obulamu obutaggwaawo mu nsi empya ey’obutuukirivu.—Yak. 1:25; Kub. 1:3.\n^ lup. 11 Laba ekitundu “Ebintu Ebyatuyamba Okusigala nga Tutunula mu byʼOmwoyo” mu Watchtower eya Ddesemba 1, 2006, olupapula 12-16.\nOMUNAALA GW'OMUKUUMI—OGW'OKUSOMA MU KIBIINA Okitobba 2015


Bukedde Online - Cranes eggumidde okwang'anga Congo Brazzaville\nCranes eggumidde okwang'anga Congo Brazzaville\nBakitunzi ba Mourinho boogerezeganya ne PSG\nAdded 7th November 2017\nOMUTENDESI wa Cranes, Moses Basena yafunye akaseko ku matama bapulofeesono mukaaga bwe beegasse ku Cranes okwetegekera omupiira gwa Congo Brazzaville ku Ssande.\nAbazannyi ba Cranes nga bali mu kutendekebwa\nSsande mu z’okusunsulamu World Cup:\nCongo Brazzaville - Cranes, 11:30\nGuno gwe mupiira ogusembayo mu kibinja E kyokka nga gutunuuliddwa okutegeka ttiimu ya CHAN kuba Cranes enkulu tekyasobola kugenda mu World Cup olwa Misiri okuba nti yayitamu dda.\nTtiimu esuubirwa okusitula enkya okwolekera ekibuga Brazzaville kyokka Basena agamba nti bagenda kufiirawo okulaba nga bakomawo e Kampala n’obuwanguzi.\nBapulofeesono abeeyanjudde mu nkambi eggulo kuliko; kapiteeni Denis Onyango, Hassan Wasswa, Geoffrey Serunkuuma, Isaac Isinde, Denis Guma ne Godfrey ‘Jjajja Waalu’ Walusimbi nga kati Basena alinda Murushid Juuko ne Emma Okwi abaguzannyira mu Simba eya Tanzania.\nCranes yayingidde enkambi ku Sky Hotel e Naalya ku Ssande okwetegekera omupiira guno Basena gw’agamba nti gwa mugaso nnyo eri eggwanga wadde nga Uganda yawanduka dda mu kikopo kya World Cup.\nCranes yatandise okutendekebwa ku makya n’akawungeezi, Basena ky’agamba nti, “Kati tutandise okutendeka kumakya n’olweggulo kuba ebiseera biweddeyo.\nWadde nga Namboole akyasambirwamu emipiira gya liigi, tujja kufuna ebisaawe ebirala kuba twakkiriziganya n’abategeka liigi, ereme kuyimirira,” Basena bwe yategeezezza mu kutendeka kw’ eggulo ku makya.\nBangi ku bazannyi abali mu kutendekebwa baakuyamba nnyo ttiimu ya Cranes egenda okuzannya empaka za CHAN e Morocco mu January omwaka ogujja era nga kino kye kyawaliriza Basena okusalawo okukozesa abazannyi b’awaka abangi kuba be bakkirizibwa okuzannya CHAN.\nThe Uganda Cranes\nFamire ya musajja wa Bobi eyattiddwa ewanda muliro\nAmagye ne Poliisi batangaazizza ku biriwo mu ggwanga\nEkyavuddeko amasasi okunyooka mu Arua


Kano ke kabonero k’enkomerero, ssebo? BNL Ministries - lug95\nBamalayika mu ngeri ya piramidi.\n7 Naye mu nnaku z’eddoboozi lya malayika omusanvu, bw’aliba ng’agenda okufuuwa, ekyama kya Katonda ne kiryoka kituukirira, ng’enjiri bw’eri gye yabuulira abaddu be bannabbi.\nKati, wonna okuyita mu lugendo, waliwo ebintu ebibaddewo byesisobola kutegeera. Era ebimu ku bintu bye nnali ssisobola kutegeera kyali bwe nnali omulenzi omuto okwolesebwa okwo nga kujja gye ndi. Era nga okulaba ne mbuulira bazadde bange ebintu ebigenda okubaawo. Balowooza nti nnali mweraliikirivu. Naye ekintu eky’enjawulo, nga kituukirira ddala nga bwe kyagambye. Ogamba, “Ekyo kyaliwo nga tonakyusibwa?” Yee. “Ebirabo n’okuyitibwa tebyejusibwa,” Bayibuli yagamba. Wazaalibwa mu nsi muno olw’ekigendererwa. Era to... okwenenya kwo tekuleeta birabo; byateekebwateebwa dda ku lulwo. Kati, okuyita mu lugendo... Era bwe nnali omulenzi omuto okuyaayaana kwange kwali... ssamatizibwa na nsi gye nnali mbeeramu. Nayaayaana okugenda ebugwanjuba.\nKiyinza okuba nga zaali ssaawa nnya emisana mukyala wange bwe yali agezaako okuyingira mu kisenge. Awo ne kibaawo. Nagenda mu kwoleseebwa ku makya ago, era nnali nga... Kati, jjukira tekyali kirooto. Waliwo enjawulo wakati w’ebirooto n’okwolesebwa. Ebirooto weewo nga ogenze okwebaka; okwolesebwa nga togenze kwebaka. Tuzaalibwa bwetutyo. Omuntu owa bulijjo bwaloota, abeera mu kutegeera kwe okulala. Era okutegeera kwe okulala kumuli wala. Obusimu bwe buba bukola, kasita nabeera nga akyali mu kuteegera kwe okusooka. Mu kutegeera kuno, obeera - obeera mulamu; olaba, olegako, owulira okwatwakwo, okuwunyiriza, okuwulira. Naye bw’oba mu kutegeera kwo okulala, nga weebase, tosobola yadde okulaba, okulega, okuwulira okwatwakwo, okuwunyiriza, oba okuwulira. Naye waliwo ekintu nti bwoloota okomawo mu kutegeera kwo kuno. Waliwo ekijjukiza n’okutuusa nti ojjukira ekintu kye waloota emyaka edda. Omuntu wa bulijjo ali bwatyo. Naye Katonda bwateekateeka ekintu, okutegeera kuno okulala tekuba wala na mulabi, naye okutegeera kwombi kubeera butereevu wamu. N’omulabi mu kwolesebwa tagenda kwebaka, aba akyaali akyawulira, era n’akiraba.\nKati, mu kwolesebwa kuno, oba nga bwe mbadde njogera, natunula, era ne ndaba ekintu ekitali kya bulijjo. Kati, kyalabikanga nti Yusufu mutabani wange yali ku ludda lwange. Nnali njogera gy’ali. Kati, singa onetegereza okwolesebwa nnyo ddala, ojja kulaba lwaki Yusufu yali ayimiridde awo. Ne ntunula, nga waliwo ensiko enene. Era ku nsiko eno mu-mu kibinja ky’ebinnyonyi, obunnyonyi obutono, nga kitundu kya yinki obulamba na kitundu kya yinki obuwanvu, bwaali obwazirwanako. Ebyoya byabwo byali byamanyuukako. Era bwaali nga bubiri oba bussatu ku ttabi lya waggulu, mukaaga oba munaana ku ttabi eriddako, era kkumi na bitaano oba abiri ku ttabi eriddako, nga bukka wansi mu kikula kya piramidi. Era obunnyonyi obwo obutono, ababaka abatono... Era ddala bwali bukooye. Bwaali butunuudde ebuvanjuba, era nnali Tucson, Arizona, mu kwolesebwa. Yakikola ddala nti nneme okulemererwa okulaba wa we nnali, nnali negyako sere okuva mu ddungu. Era ne nngamba, “Kati, mmanyi kuno kwolesebwa, era mmanyi nti ndi Tucson. Era mmanyi nti obunnyonyi obwo obutono bulina kye butegeeza.” Era bwaali butunudde buvanjuba. Era awo mbagiraawo ne busalawo okubuuka, era bwebutyo ne bugenda ebuvanjuba.\nEra mangu nnyo nga bwakavaawo, ekibinja ky’ebinnyonyi ebinene kyajja. Byafanaana nga amayiba, n’ebiwaawaatiro ebisongonvu, nga byalangi nga eya kakobe, langi ekuute okusingako ku y’ababaka abasooka bwe yali. Era byali bijja mu bwangu nnyo ebuvanjuba. Era ddala nga bwa kava mu maaso gange, nakyuka nate okutunula ebugwanjuba, era eyo gye kyabeererawo. Waaliwo okubwatuuka okwanyeenya ensi yonna. Kati, tokisubwa kino. Nammwe abali ku lutambi, mukakase nga mukifuna bulungi. Okusooka kubwatuuka. Era nalowooza kyawulikikanga ennyonyi ewaguza okuva ku ddoboozi lya yo, oba kyonna- kye mukiyita ennyonyi bwewaguza okuva ku ddoboozi lyayo, era eddoboozi likomawo ku nsi: kyanyeenya nga okuwuluguma, buli kimu. Kati olwo kiyinza okuba kyali-okubwatuuka okunene nga engeri y’okumyansa. Saalaba kumyansa. Nawulira buwulizi kubwatuuka okwo okunene okwabaawo okwabwatuuka nga okwali ebukiika ddyo okuva ku nze, nga ogenda e Mexico.\nNaye kyanyeenya ensi, era bwe kyakikola, nnali nkyatunudde bugwanjuba. Era eyo mu butagwaawo waliwo ekibinja kye nnalengera nga kijja. Kyalabika nga obwaali obutonyeze obutono. Tebwaali wansi wa butaano, era nga tebusukka musanvu. Naye bwaali mu ngeri ya piramidi, nga ababaka bano nga bajja. Era bwe kyabaawo, amaanyi ga Katonda Omuyinza w’ebintu byonna gaansitula okubasisinkana. Nga nsobola okubalaba. Na... Tekinvaangako. Ennaku munaana ziyiseewo, naye era sisobola kukyerabira. Sibangako na kintu kintawanya nga kino bwekikoze. Ab’ennyumba yange bajja kubabuulira.\nNnali nsobola okulaba Bamalayika abo, ebiwawaatiro ebyo ebyesulise emabega nga badduka okusinga eddoboozi bwe litambula. Baava mu butagwaawo mangu ago nga kutemya kikowe, nga tonnaba nakutemya liiso lyo, mu kutemya obutemi. Nga batuuse. Saaba na budde kubala. Saalina budde, nga kiri nga okutemya ekikowe. Ab’amaanyi, Bamalayika Ab’ekitalo Ab’amaanyi, nga beeru ng’omuzira, ebiwawaatiro nga biyiseemu mu maaso, era baali “weeyu, weeeyu,” (Ow’oluganda Branham ekigezaamu- Omuwa.) era bwekyabaaawo, natwalibwa mu kibinja kino ekya piramidi. Ne ndowooza, “Kati, kye kino.” Zenna ne nsanyalala, era ne ngamba, “Oh, abange. Kino kitegeeza nti wajja kubaawo okubwatuuka okulinzita. Ntuuse ku nkomerero y’olugendo lwange kati. Sitekeddwa kubuulira bantu bange okwolesebwa kuno nga kuvuddewo. Saagala bakimanyeko, naye Kitange ow’omu ggulu andetedde okutegeera nti ekiseera kyange kiweddeko. Sijja kubuulira ba nju yange baleme okuneeraliikirira, kubanga Ateekateeka okugenda era Bamalayika bano bankimye, era nngenda kuttibwa mangu ddala mu ngeri nga ey’okubwatuuka.”\nAwo ne kijja gye ndi, nga nkyali mu kibinja kya bamalayika kino, “Nedda, si kye kyo. Singa kikusse kyandibadde kitta ne Yusufu, era nnali mpulira Yusufu nga ampita.” Kati, awo ne nkyuka nate, era ne ndowooza , “Mukama Katonda, okwolesebwa kuno kutegeeza ki?” Era ne neewuunya, awo ne kijja gye ndi, si eddoboozi, kyajja buuzi gyendi. Oh, abo Bamalayika ba Mukama bajja gye ndi okumpa okutumibwa kwange okupya. Era bwe nnalowooza ekyo, nawanika emikono gyange, ne nngamba, “Ayi Mukama Yesu, kiki kyoyagala nkole?” Okwolesebwa ne kunvaako. Okumala kumpi ssaawa, nnali seewulira.\nKati, bantu mmwe mumanyi emikisa gya Mukama bwe giri. Naye amaayi ga Mukama ganjawulo nnyo. Amaanyi ga Mukama mu bifo nga ebyo, nagawulira emirundi mingi, mingi nnyo nga okwolesebwa tekunnaba, naye si nga ku luno. Kyalinganga okutya okwo okutukuvu. Natya nnyo okutuusa bwenasanyalala mu maaso ga Bamalayika bano. Njogera mazima. Nga Pawulo bwe yagamba, “Sirimba.” Mwali munkuteko nga njogera ekintu kyonna ekikyamu ku kintu nga ekyo? Waliwo ekintu ekigenda okubaawo. Awo oluvannyuma nagamba, “Mukama Yesu, bwemba nga nngenda kuttibwa, leka nkitegeere nneme okubuulira abantu bange ku kino: naye bwe kiba kintu kirala, leka mmanye.” Te-tewaaliwo kyaddamu.\nOluvannyuma Omwoyo nga amaze okundekawo okumala nga kitundu kya ssaawa ndowooza oba okusingawo ne nngamba, “Mukama, bwe kiba nga nngenda kuttibwa, era nga omaliriiza nange ku nsi, era-era nga nngenda kutwalibwa eka kati, era bwe kiba nga kye kyo, ekyo tekirina buzibu. Ekyo kirungi.” Kale ne nngamba, “Bwe kiba nga kye kyo, leka mmanye. Nsindikira nate amaanyi Go. Awo nnamanya engeri y’obutakibuulirako bantu bange, oba omuntu yenna, kubanga oteekateeka okujja okutwala.” Era nze... Era tewaali kyabaawo. Era nenindirirako akaseera. Awo ne nngamba, “Mukama Yesu, bwe kiba nga tekitegeezezza ekyo, era nga kitegeeza nti Olina ekintu kyoyagala nkole era nga kijja kumbikkulirwa oluvannyuma, kale sindika amaanyi Go. Era kumpi kata ganziggye mu kisenge.\nNesanga nga ndi mu nsonda. Nnali mpulira mukyala wange nga agezaako okunyeenya oluggi. Oluggi lw’omu kisenge lwali lusibe. Bayibuli yali mbikkule, era waali wasoma... Simanyi, naye kyali mu, nzikiriza, Baruumi essuula 9, olunnyiriri olusembayo: “Laba nteeka mu Sayuuni ejjinja ery’oku nsonda, ejjinja ery’okwesittalwako, ejjinja enkulu ery’oku nsonda, era buli amukiriza talikwasibwa nsonyi.” Ne ndowooza, “Kyewuunyisa okuba nga nsoma ekyo.” (Omwoyo ng’ampanise akyantabuza mu kisenge.)\nNabikka ku Bayibuli ne nnyimirira awo. Nagenda ku ddirisa (Zaali essaawa nga nnya ez’emisana oba okusingawo.), era ne mpanika emikono gyange, ne nngamba, “Mukama Katonda, sitegeera. Luno olunaku lwa njawulo gye ndi. Era kumpi nkyamuse.” Ne nngamba, “Mukama, ekyo kitegeeza ki? Ka nsome nate, bwe kiba ye Ggwe.” Kati, kino kiwulikika nga eky’ekito. Ne nkwata Bayibuli, ne ngibikkula. Era ne kijja awo wennyini mu kifo kyekimu: Pawulo nga agamba Abayudaaya nti bagezaako-nga agamba Abaruumi nti Abayudaaya bagezaako okukkiriza n’ebikolwa, naye kiri nti tukikkiriza lwa kukkiriza.\nNzikiriza nti malayika ow’omusanvu owa Kubikkulirwa 10 ye mubaka ow’ekkanisa ey’omusanvu eya Kubikkulirwa 3:14. Jjukira... Kati, ka nsome...laba... we nngenda okusoma... Kati, ono ye yali malayika ow’omusanvu. 200 Naye mu nnaku z’eddoboozi lya malayika ow’omusanvu... (olunnyiriri olw’omusanvu)... bw’aliba ng’agenda okufuuwa, ekyama kya Katonda ne kiryoka kituukira, ng’enjiri bw’eri gye yabuulira abaddu be bannabbi. 201 Kati, weetegereze, ono yali malayika; era ye malayika w’omulembe gw’ekkanisa ey’omusanvu, kubanga kigamba wano, ye malayika ow’omusanvu ow’ekkanisa ey’omulembe ogw’omusanvu. Okiraba nti... bw’oba oyagala okukiraba ani-malayika aliruddawa, Kubikkulirwa 3:14, ye malayika w’ekkanisa ya Lawodikiya.\nWetegereze, malayika ow’omusanvu yali wakunenya ekkanisa engagga eya Lawodikiya. “Ndi mugagga, era ngaggawadde, so ssiriiko kye nneetaaga.” Yagamba, “Muli banaku abasaasirwa, abaavu, abazibe b’amaaso era abali obwereere, naye nga temukimanyi.” Obwo bwe bwali obubaka bwe. 230 Ayi, Katonda, tusindikire nnabbi atalimutitiizi ne BW’ATYO BW’AYOGERA MUKAMA, nti Ekigambo kya Katonda ekikakasiddwa kijja kukiyitamu, era kikakasibwe nti atumiddwa okuva eri Katonda. Era bwajja, ajja kuginenya emirembe egyo. Mazima ajja kukikola. Ajja kuleetera ekkanisa eyo eya Lawodikiya okumukyawa. Mazima ajja kukikola. Baakikola mu buli mulembe. Tekijja kukyuka mu mulembe guno. Kiteekwa okuba kyekimu.\nSee also... Bire eby'eggulu.\nawo lwe kalirabika akabonero ak'Omwana w'omuntu mu ggulu: n'ebika byonna eby'ensi lwe birikuba ebiwoobe, biriraba Omwana w'omuntu ng'ajja ku bire eby'eggulu n'amaanyi n'ekitiibwa ekinene.


Bukedde Online - Nannyini ssomero lya Mukono Junior asangiddwa mu buliri ng'afudde!\nMuyigire ku bajulizi abakkiriza Katonda - Can. Elizabeth Julia...\nEyakedde mu Kampala bamukubye ne bamubbako ssente\nE Gomba bazuddeyo omulwadde wa COVID19 abatuuze ne basattira...\nNannyini ssomero lya Mukono Junior asangiddwa mu buliri ng'afudde!\nEbya Kanyamunyu okweyimirirwa bijulidde wi...\nAdded 17th August 2017\nABAYIZI, abasomesa n'abazadde b'essomero lya Mukono Junior School erisangibwa ku kyalo Ngandu mu munisipaali y'e Mukono baguddemu encukwe bwe bafunye amawulire g'okufa kwa dayirekita w'essomero eryo. Ronald Mubiru y'afudde mu ngeri ey'entiisa erese abantu nga boogera bwama olw'obutamanya kiki ekimuviiriddeko okufa.\nBerna Naluyange mukyala w'omugenzi agambye nti yakomyewo eggulo ssaawa nga 4 ez'ekiro n'abasanga nga balaba mawulire Agataliiko Nfuufu n'ayitawo buyisi n'agenda yeebaka.\nNaluyange ategeezezza nti yagezezzaako okumubuuza oba alina obuzibu nga tanyega n'amuleka ne yeebaka. Agamba nti baasuze ku bitanda byanjawulo nga bw'azuukuse ku makya New kusanga ng'ali ku kapeti wansi we yeebase. "Bwe ntaddeko ettaala ne mmuyita nga tayitaba ne mukwatako ku bigere ng'akaluba kwe kudduka engulu ne mpita maama amuzaala Sarah Kigongo ng'azze n'abantu abalala abamwekebezze ne bazuula nga yafudde" bwe yannyonnyodde.\nPoliisi y'e Mukono omulambo egutadde ku kabangali n'egutwala mu ggwanika ly'eddwaliro e Mulago okugwekebejja. Kaweefube okufuna aduumira poliisi y'e Mukono Rogers Sseguya abeeko ky'ayogera ku kufa kwa Mubiru agudde butaka bw'ategeezezza nga bw'abadde mu lukiiko ne bakamaabe.\nMukono Junior School\nUCU etikkidde 1200 e Mukono-balabuddwa ku nguzi\n'Muyambe ttiimu y'essaza - Sekiboobo'\nAbaana ba Ham Mukasa ppaaka y'e Mukono ebaawudde\nEyakedde mu Kampala bamukub...\nPOLIISI mu Kampala etandise omuyiggo okuzuula abavubuka abateega n'okukuba abantu abakeera mu kibuga okuyiiya....\nE Gomba bazuddeyo omulwadde...\nABATUUZE b'e Gomba basattira oluvannyuma lw'okuzuula omusuubuzi abadde abasuubulako ebirime ng'alina ekirwadde...\nOmwana atemyetemye kitaawe ...\nOmwana akkidde kitaawe n'amutemaatema ng'amulanga kugaana kumuwa mugabo gwe.


Bukedde Online - Okukwatibwa kwa Kitatta kitegeeza ki eri Kayihura\nEngeri Kitatta eyali omwetissi w'emigugu...\nBANNAYUGANDA bamaze emyaka mingi nga bakaaba Abdullah Kitatta olw’amaanyi n’obuyinza obuyitirivu bw’abadde alina kyokka nga ssi w’amagye, ssi ofiisa wa Poliisi yadde okubeera n’ekifo mu Gavumenti.\nKayihura mu Palamenti ng'annyonnyola engeri Kitatta gye yamuyamba okumalawo 'Walk to Work' mu Kampala.\nMu myaka nga munaana egiyise, Kitatta ajojobezza ssi baana buto bwokka oba abaavu, oba bamufunampola bokka, wabula atwaliddemu n’abawagguufu, abagagga n’abanene mu Gavumenti n’ebitongole byayo era abantu nga Jennifer Musisi, Kitatta bamwasimula bugolo.\nBangi abakwatiddwaKitatta n’agayaaye ag’ekibinja kye ekya Bodaboda 2010 ne baggalirwa n’okutulugunyizibwa mu ‘makomera’ ga Bodaboda 2010 agali mu bifo eby’enjawulo mu Kampala kyokka nga tewali ayamba era bangi abatuusiddwaako ebisago eby’olubeerera ku mibiri ate abawambiddwaako Bodaboda zaabwe ne zibulira ddala abo tobala.\nOlulala ne Palamenti yamwesimbamu n’emukoonokako, ababaka bwe baakwata wansi ne waggulu ne bawa ebiragiro Kitatta anoonyerezebweko n’ekibinja ekya Bodaboda 2010 olw’abasajja be okukuba abaana n’abasomesa ab’essomero lya Winterland Primary school n’abaserikale ba Poliisi mu October 2017 kyokka ne bikoma awo, Kitatta n’asigala ng’aliisa abantu akakanja.\nEkifo kye nga ssentebe wa NRM mu Rubaga tekiyinza kubeera nga kye kiwadde Kitatta; obuy¬inza, amaanyi, ssente, n’emmundu by’abadde akozesa okutigomya Bannayuganda ebbanga lyonna okuva mu 2010 lwe yatondawo ekibiina kya Bodaboda 2010, Pulezidenti n’akitongoza mu 2011 ku ssomero lya Mengo SS n’akissaamu n’entandikwa ya bukadde 500.\nNg’oggyeeko Pulezidenti Museveni, n’omuduumizi wa Poliisi Gen. Kale Kayihura tewabaddewo munene mulala yenna Kitatta gw’atya okutuusa ku Lwomukaaga akawungeezi, amagye lwe gaamuyodde ne gamutwala nga talinnya ne ofiisi ya Bodaboda 2010 e Bakuli ne zaazibwamu, amagye ne gatwala ebissi byonna ebyagibaddemu.\nKitatta abadde yeewaana nti akolera IGP Kayihura era bwe yabadde mu Palamenti ku Lwokusatu lwa wiiki ewedde, ababaka ne bamubuuza ku bya Bodaboda 2010, Kayihura yawolereza Kitatta ne Bodaboda 2010 nti bayambye nnyo Poliisi mu kulwanyisa obumenyi bw’amateeka nti be baayamba okulwanyisa okwekalakaasa okwa Walk to Work okwa Bannabyabufuzi ab’oludda oluvuganya.\nOkukwatibwa kwa Kitatta kuddiridde Minisita ow’obutebenkevu Lt. Gen Henry Tumukunde okulabula aba Bodaboda 2010 okutwalira amateeka mu ngalo zaabwe bwe yabadde mu Palamenti gye buvuddeko oluvannyuma lw’ababaka okwemulugunya ku bu¬menyi bw’amateeka obwa Kitatta n’ekibinja kye.\nKAYIHURA ASIGADDE MU BBANGA?\nMu August 2016 , Kkooti y’e Makindye bwe yawa Semanisi IGP Kayihura okweyanjula mu musango gwe yawawaabirwa olwa boofisa ba Poliisi okukuba abawagizi ba Besigye, Kitatta yakunga ebbiina ly’abantu ne bazinda kkooti ne bakubakuba abantu omwali ne Balooya nga Poliisi etunula butunuzi era Kayuhira talina kye yabakola.\nKitatta yeewaana nti bbo (Bodaboda 2010) balina obusobozi okukuuma IGP Kayuhira kubanga tebayinza kumukkiriza kusimbibwa mu kkooti kubanga emirimu gye agikola ku lwa Poliisi sso ssi ng’omuntu.\nEnsonda mu Poliisi zaateebezezza nti Kayihura abadde n’enkola ey'okweyambisa abantu baabulijjo mu mirimu ne misoni za Poliisi ez’enjawulo nga kiringa ekiraga nti bofiisi aba Poliisi abamu tabalinaamu bwesige kukola misoni ze.\nEno y’ensonga lwaki Kayihura abadde akolagana n’abantu nga Kitatta, n’abalala b’abadde atuma ku misoni ez’enjawulo nga bano babadde bamanyiddwa mu Poliisi nti bakozi ba IGP.\nKitatta abadde alina emmundu ennene n’entono ng’atambula nazo mu mmotoka awatali amukuba ku mukono.\nOkukwatibwa kwa bofiisa;\nNickson Agasirwe, Joel Aguma n’abalala abaakwatibwa CMI mu November 2017, kwaleka Kayihura mu bbanga kubanga baali basajjabe ab’oku lusengere era okuva lwe baakwatibwa ne basimbibwa mu kkooti y’amagye, oluvuuvuumo lubadde luyita nti Kayihura takyali muggumivu mu kifo kya IGP nga bwe yali.\nOkutemulwa kwa Afande Felix Kaweesi eyatemulwa mu March 2017 nakwo kugambibwa okunafuya ennyo Kayihura kubanga yali amuyamba nnyo ku emirimu egyetaaga obwegendereza, obwesige n’obukugu era yali agumidde ku ba Nixon kyokka bwe baakwatibwa CMI n’ayongera okusannyalala.\nKati CMI ne ISO okukwata Kitatta kwongedde okuleka Kayihura mu bbanga kubanga ne musajjawe Ssebina Sekitooleko ye yasala dda eddiiro kati obuwulize bwe buli eri Lt. Gen Tumukunde.


Bukedde Online - KIWAMIREMBE: Ddala abalamagayo balabikirwa Bikira Maria?\nSsekukkulu gye siryerabira: Ekiweebwayo nnakirya maama n’ankuba...\nSsekukkulu gye siryerabira: okuGwe nnali neesunze okugirya naye...\nObulabirizi bw’e Mukono bukyusizza abasumba\nKIWAMIREMBE: Ddala abalamagayo balabikirwa Bikira Maria?\nFamire ya bantu 15 n’ebuzibwawo poliisi n’eterabawo...\nOmuyaga gukubye Abamerika ne gubafukamiza...\nABANTU bangi boogera ku bifo eby’ekyewuunyo naye ensangi zino Kiwamirembe tava ku mimwa gy’abantu!\nAbakristu nga beegayirira mu kifo awanyinddwa nga ennimiro y’e Getesimaani.\nAte Pulezidenti Museveni bwe yagenzeeyo omwezi oguwedde okulamaga ne lukoya, nga bagamba nti naye yagenze yeefunire ku maanyi ag’enjawulo agali ku lusozi luno.\nEkiri ku mimwa gy’abantu kwe kuba nga Biikira Maria yatandise okulabikirayo, naye ddala kituufu?\nMaanyi ki agaliyo agalaga Bikira Maria era abagamba nti bamulaba abalabikira mu ngeri ki?\nBw’oba ogenda e Kiwamirembe, oyita Kajjansi n’oyambukira ku katale.\nBw’otuuka ku kkubo eryambuka ku Klezia amaaso ogasookeza ku kipande ekisoma nti, ‘Our lady Queen of Peace Kiwamirembe Catholic Shrine’ ekikulaga oba okkuwa essuubi nti gy’ogenda mirembe gyereere.\nAmadaala abantu ge balinnyalinnya okugenda okwegayirira e Kiwamirembe.\nBw’oba oyambuka okutuukira ddala mu kifo kino, olusozi oluliwo n’abeebidduka abamu balutya obuwanvu n’okuseerera.\nBw’oba otambudde butambuzi oteekeddwa okuba ne sitamina, ng’enjogera y’abavubuka bw’eri.\nBangi abalwambula bagenda boogera ebigambo nti ‘Maria linnya’, bibawe amaanyi okumalako era w’otuukira waggulu ku klezia ddala oba olamaze bulamazi!\nNg’otuuse mu luggya lw’ekifo kino, bwe weetegereza obulungi oyinza okugamba nti kiri mu makkati g’ekibira.\nEbukiikakkono eriyo ennyumba enyirira nga zzaabu, ebuvanjuba olaba ekkubo eriyita mu miti emiwanvu emingi mu makkati nga likkirira ewala ddala ate bw’ogazza e bugwanyuba n’olaba oluguudo oluwanvu ennyo nga lwambuka olusozi oluwanvu ddala nga nalwo era luli mu makkati ga miti nga lugobererwa ebifaananyi ebiraga okubonaabona kwa Yezu Kristu.\nWeebuuze nti amakubo gano gonna gaggweera wa era waliyo ki?\nEnnyumba enyirira ennyo nga zzaabu bwe weetoloola n’olinnya amadaala ng’ayingira ku mulyango w’osanga abantu nga bafukamidde beegayirira Biikira Maria abayambe naye buli omu mu kasirise era wano we wali ekifaanayi kya Biikira Maria.\nAbantu beeyiwa buli kiseera nga basaba ewa Maama Maria era awo tewaggwa bantu, mu maaso gaayo we wasabirwa emmisa eya buli lunnaku.\nEbuvanjuba bwe nnatambudde ne mpita mu kkubo eryo nga ntyanamu gye lyaggweereddeko gye nnasanze ekifaananyi nga kuliko abantu abafukamidde abasaba era bwe nnabuuzizza Bwanamukulu w’ekifo kino, Fr. Edward Kabanda yaηηambye: Eno gye tuyita ennimiro y’e Getesimaani, etujjukiza Yezu ng’ali mu nnimiro nga tannaba kugenda gye baamukwatira nga bwe tulaba mu Matayo 26;36, Makko 14:32 ne mu Lukka 22:29-46 Yezu bwe yali agenze okwegayirira Katonda ng’ayagala okwagala kwe kumweyoleke mu nnimiro eyo gye yagenda.\nEkipande ekikuwa essuubi nti e Kiwamirembe gy’olaga y’ensibuko y’emirembe egy’olubeerera.\nKati naffe twagiteekawo nti abantu abatasobola kugenda mu nsi ntukuvu e Yerusaalemi bajje wano beegayirire nga Yezu bwe yakola era kye kiruubirirwa ky’ennimiro eno. Waliwo n’essaala oyo yenna asabirawo gy’asoma nti, ‘’Mukama nzigyako eky’okubonaabona nga ggwe bw’oyagala so si nga nze bwe njagala oba bwe nsalawo.’’\nAte bwe twatambudde ne tudda ku ludda olw’ebugwanjuba, twalinnye olusozi oluwanvu naye nga neesunga kimu kumanya kiri gye luggweerako.\nBwe twalumazeeko twasanze amadaala amawanvu era twagalinnye nze ne ntuuka ekiseera ne nkoowa.\nFaaza n’aηηamba nti nga bw’olaba bw’okooye ne Yezu bwe yakoowa ng’alinnya amadaala okugenda ewa Piraato okumusalira omusango era ekigendererwa kyago kutujjukiza amadaala 28, Yezu ge yalinnyako ng’agenda ewa Piraato.\nJude Bukenya,- Kajjansi.\nKino kituyamba okwongera okwegayirira nga twebuulirira ku kubonaabona kwa Yezu Kristu kwe yayitamu ng’agenda okumusalira omusango.\nGano tugatwala nga tugenda okwegayirira atukwatirwe ekisa bw’aba atulamula abeere waakisa era buli agendayo agalinnya afukamidde nga bw’asaba nti, ‘’Yezu bw’oba onnamula nkwatirwa ekisa’ nga bwe kiri mu Matayo 27:11 ppaka bwe twatuuse ku kifaananyi kya Yezu kiri galikwoleka waggulu ddala, kati gano gayamba oyo yenna atasobola kugenda Yerusalemu alinnye gano nga bwe yeegayirira.\nBwe twavudde eyo ne tudda ewa Maria, ne wano Fr. Kabanda era yannyonnyodde: Ekigendererwa kya Maama Maria ono ,ffe ffenna okumwekwata nga twegayirira Mukama waffe atuwe emirembe, obutabanguko obuli mu maka ne mu nsi okutwaliza awamu buggweewo kuba ye yatuzaalira Yezu ow’emirembe era y’ensonga lwaki abantu bamweyunira nnyo kuba banoonya mirembe.\nWano we waava erinnya lya Klezia eno ‘’Queen of Peace ‘’kuba ekigendererwa kyayo kusabira mirembe mu nsi yonna naye nga ffe mu kifo kino tukyali ku ddaala lya kwegayirira, tetunnatuuka ku ssa ligamba nti kino kyalabise kuba tetunnafuna bubaka bwonna bulaga nti oba Maria agenda kulabika kubanga tava mu bbanga na’alabika.\nBwaba anajja ategeeza ekimuleeta era abeerako omuntu gw’alonda n’amutegeeza nga bwe yalonda Natalia e Kibeho mu Rwanda n’amutegeeza naye obubaka obwo bubeera bufaanana n’ebiri mu Baibuli, okugeza yagamba nze maama wa kigambo e Kibeho.\nBiikira Maria bw’aba asazeewo okulabika ye yeesalirawo ngeri ki gy’alabikiramu naye ebiseera ebisinga bw’asalawo alabikira ddala ng’omuntu yennyini nga bwe yalabikira abaana e Fatimah mu ttuntu ne bamulabira ddala.\nOkulabika kwa Maama kubeerako obubaka naye tannaba kutulaga bubaka bwonna nga e Kibeho yagamba nti, ‘Baana bange munzimbire wano musome ne ssappule ey’ebibonoobono omusanvu’. Ssappule eno eraga Maria bye yayitamu ebitujjukiza okubonaabona kwe n’okwa Yezu.\nMu kitabo ky’Okubikkulirwa 12:1, Yoanna Katonda yamubikkulira ekiri mu Ggulu, ayogera ku Maria eyamulabikira ng’ayambadde emmunyeenye 12 ku mutwe ng’ali lubuto era awo we tutandikira okugamba nti Maria ali mu Ggulu kati n’abo abagamba nti balaba Biikira Maria balinga Yoanna.”\n‘Kiwamirembe kifo kya kwegayirira nga twegayirira Omukama abantu bafune emirembe mu nsi ne mu maka era buli yenna agamba nti yalaba Maama Maria ekyo akyogera ku lulwe so si ng’ekifo era Klezia tennabaako ky’ekakasa nti Maria yalabikira e Kiwamirembe.’’Fr. Edward Kabanda bw’agamba.\nEra waliwo n’abagamba nti ku Lwokutaano olutukuvu baalaba Yezu omusaasizi mu njuba ng’ali mu wositiya naye era ffe nga Klezia tetunnakikakasa naye era tetuyinza kugamba nti tasobola kulabika kuba amaanyi gasinziira ku ssaala omuntu gy’awanjaga eri Katonda naye wano e Kiwamirembe tetunnatuuka kulabikirwa, tukyali ku ddaala lya kwegayirira.\nWano tukkiriza buli kikula kya muntu n’enzikiriza zonna era ababeera baagala okusulawo tubakkiriza okumala ennaku mwenda ne tubabuulirira ne badda ewaabwe .\nTetukkiriza muntu yenna kusaba ng’aleekaana oba ng’awoggana, ebya wano bya kasirise buli omu mu mwoyo gwe. Kino twakiggya ku Makko 9; Yezu bwe yali ku lusozi nga yeegayirira yekka nga tewali kiwoggana.\nNaffe kino kituyamba okwebuulirira ku kwagala kwa Katonda mu bulamu bwaffe n’okunyumya ne Katonda kuba essaala ebeera ya mu mutima gwo.\nNze Stephania Nakaaki, Kansanga;\nNakoma okusoma mu P.7 ne seeyongerayo wadde okusoma ebyemikono naye mu 2004 lwe nnatandika okujja wano nga nfa kimu Biikira Maria annyambe nfuneyo omulimu gwe nsobola okukola.\nNamala ebbanga nga neegayirira naye mu March wa 2009, Mukama amagezi ge namala ebbanga nga mmusaba yagampa nga tuli na mu kisiibo era nafuna nnyo omwoyo gw’okuyiga okutimba era ne neeyigiriza nzekka nga ngezeseza ku woolotaali .\nOkuva olwo siddangako mabega era buli mmisa oba omukolo ogubeera wano n’e Masaka ewa Fr. Ngobya nze mutimbi waayo ne Pulezidenti bwe yakyala era nze natimba ate nga kati n’emikolo mingi nnyo gye bampa emirimu ne mbatimbira ate nga minene.\nNze sirabangako ku Maama Maria wadde ne Yezu naye kye nnafuna nga ntandika olugendo lw’okutimba nnali nfukamidde ewa Maama Maria ne mpulira eddoboozi nga limbuuza nti ‘’Wansaba amagezi wali onkoledde ki ?’’\nEra awo natandikirawo ne ssente entono ze nalina naye kati ne kapito yawera dda.\nWano e Kiwamirembe bw’osaba ng’olina obugumiikiriza n’okukkiriza ofuna era kati nze wano waafuuka hanemuunu yange.\nJude Bukenya ow’e Kajjansi\nNze wano we nasookera okulaba ekyamagero ky’okulaba ku Maama Bikira Maria ku Lwokutaano olutukuvu mu njuba ng’obudde bwa lwaggulo.\nMaria yalabika ng’ayanjadde emikono ne Yezu ow’obusaasizi ku mabbali ge n’embeera y’obudde n’ekyukirawo era natunula mu njuba okumala eddakiika nga 50 naye ng’amaaso tegaalinaako buzibu bwonna bwe gaafuna ,naye nakyewuunya nnyo kuba nze nali sikirabangako.\nWano nze era sijja kukoma kutenderezaawo kubanga Maria yanfunirawo n’omukyala omulungi ate omugumiikiriza mu buli kimu okuva mu kkwaaya ya klezia.\nOkumanya nga ebya wano byewuunyisa oli omukyala teyanneetoolozaako wadde era yantwala n’ewaabwe, kati tutegeka kwanjula na kufuna bufumbo butukuvu nga September 15.\nEmbeera zange zonna zaakyuka, omulimu gwatereera , amaka gange gali bulungi kale nze sirina kye neevuma wabula okusiima obusiimi buli kimu Maama Maria ky’ankoledde.\nAba Blood Bank balaajanidde Gavumenti\nOkuwangaalira mu kisaawe\nOmugaso gw’okutegeka obulungi omudaala gwo\nEnsi egudde eddalu: Abebyokwerinda abalina okukwasisa amateeka badda batya mu kutulugunya abantu?\nYezu yazzaawo ekitiibwa ky’omukyala\nSsekukkulu gye siryerabira: Ekiweebwayo...\nMARTIN Kasozi 25 ow’e Busaabala, makanika w’emizindaalo mu katale ka USAFI mu Kampala, agamba nti Ssekukulu ya...\nSsekukkulu gye siryerabira: okuGwe...\nOMWAKA buli lwe gutandika bangi babeera balowooza ku butya bwe banaagumalako era bwe guba gunaatera okuggwaako....\nSsekukkulu eyengedde: Abaguzi n'abatunzi...\nEMBEERA y’ekibuga atandise okufuuka eyakayissanyo olw’abasuubuzi ne bakasitoma baabwe okwetala nga beetegekera...\nObulabirizi bw’e Mukono bukyusizza...\nAb’e Kawempe balaajanidde KCCA...\nABATUUZE b’e Kawempe basabye ekitongole kya KCCA okukola ku nguudo ezirimu ebinnya ze bagamba nti zifuuse mpuku...


Emivuyo mu masomero gisusse - Ab'e Busujju\nABATUUZE mu ggombolola y’e Maanyi mu Ssaza ly’e Busujju baloopedde abakulembeze ba disitulikiti enkaayana n’emivuyo ebiri mu masomero naddala ag’obwannannyini nga bagamba nti zandigootaanya ebyenjigiriza.\nBya Luke Kagiri\nKu ssomero lya Ggulwe Umea, gye buvuddeko abazadde baalumbye alikulira ne bamulagira ave mu ofiisi nga bagamba nti azing’amizza emirimu gy’essomero, era abakulembeze ba disitulikiti kwe kusalawo okumuyimiriza.\nAte ku ssomero lya Kivvuvu Preparatory, abazadde baayise abakulembeze ba ggombolola ne babaloopera nga bwe waliwo abakaayanira ettaka okuli essomero lino, kye baagambye nti kyandirizza emabega.\nMu lukung’aana luno abatuuze baategeezezza ssentebe wa ggombolola y’e Maanyi, Leonard Ntambi Batte, nga bwe baludde nga balwanirira essomero lino yadde nga lya bwannannyini.\nEssomero mu kiseera kino liri mu mikono gya Asuman Nkolo ng’agamba nti abaalimuguza bamwefuulidde baagala kulyezza, kyokka nga basinga kwagala ttaka.\nAte abakulira ebyenjigiriza mu disitulikiti y’e Mubende batandise ebikwekweto okufuuza abasomesa ab’empewo n’abatalina biwandiiko.\nAkulira ebyenjigiriza e Mube-nde, Benson Kayiwa yategeezezza nti kino baakikoze okuzuula abasomesa ab’empewo.\nEmivuyo mu masomero gisusse - Ab’e Busujju


Bukedde Online - Kitalo ! Gwe bakwatidde mu bwenzi yegasse n'omusiguze ne basanyaawo bba-\nOmukazi afumitiddwa ebiso n'afiirawo\nMuhammad Nsereko agenze ewa Museveni ku...\nNamutebi ku Poliisi e Naggalama\nBULIJJO abadde awulira olugambo nti mukyala we alina omuvubuka amubojjerera era nga ne ku mulimu gwe ogw’obuzimbi, bappoota (abaweereza) batera okumukuba olwali nti, “Musiraamu, eddiini yo ekkiriza abasajja okuwasa abakyala abana kyokka ggwe tukwewuunya!\nN’okkiriza okuvuganya ku mukazi owuwo!” Ibrahim Kayanja, 35, ow’e Ndese mu ssaza ly’e Nakifuma mu disitulikiti y’e Mukono, eby’olwali yabissa ku bbali n’abuuza mukyala we, Siifa Namutebi, oba bye bamugamba nti omuvubuka Dan Ssempeebwa ‘muntu we’ bituufu!\nWano Siifa yeegaana nga bwe yeekunkumula n’atiisatiisa n’okunoba olw’omwami obutamwesiga n’amulowooleza okuganza obulenzirenzi! Gye biggweeredde, ng’olugambo lufuuse amazima, Kayanja bwe yattiddwa mu bukambwe oluvannyuma lw’okuliimisa Siifa ne Ssempeebwa n’abakwatira mu muzigo kyokka mu kwerwanako ne bamutuga.\nAbatuuze ku kyalo Ndese baaguddemu encukwe, mutuuze munnaabwe bwe yawondedde mukyala we oluvannyuma lw’omutemyako nti ali n’omusiguze mu muzigo, kyokka ne bamwefuulira ne bamukuba n’oluvannyuma ne bamutuga n’afa.\nBino byabaddewo ku Mmande ekiro, Kayanja bwe yasanze mukyala we Siifa n’omuvubuka Ssempeebwa mu muzigo gw’omukazi amanyiddwa nga ‘Naaki’ (mwannyina Ssempeebwa) n’agezaako okubalwanyisa, ne bamutuga omulambo ne bagusuula mu luggya.\nOWA LC ATTOTTOLA: Ssentebe w’ekyalo Ndese, Musa Saddam Ssenteza, yagambye nti Kayanja yavudde ku mulimu ku ssaawa nga 2:30 ez’ekiro n’abuuza abaana nnyaabwe gye yabadde. Baamuzzeemu nti, “Agenze wa Aunt Naaki” naye kwe kuwondera.\nKigambibwa nti olwatuuse ewa Aunt Naaki, yasanze bonsatule (Siifa, Ssempeebwa ne Aunt Naaki) bali mu nnyumba era yayingidde butereevu n’abuuza Siifa nti, “Okola ki wano? Bulijjo weegaana nti oyagala omuvubuka ono nga weegaana ng’olowooza siikukwate?” Wano nti Siifa we yamubuulizza nti, “Otusanze tukola ki?\nNze nzize kulaba ku mukwano gwange mulwadde? Eh maama, n’abalwadde okubalaba tunaamalanga kugenda ku kizindaalo kweranga?” Kigambibwa nti bino byayongedde okunyiiza Kayanja n’alagira Siifa amuyiteko mu bwangu nga n’empi kw’atadde. Okukubira Siifa ewaabwe nti nakyo kyasiikudde Ssempeebwa emmeeme n’alagira Kayanja aleme kulwanira wa mwannyina kyokka nga tabiwulira n’ekyaddiridde kukwatagana naye ne beeriga.\nMu lutalo luno,essimu ya Kayanja we yagwiridde wansi n’ayagala agirondewo nga wano Ssempeebwa we yamukwatidde mu bulago ng’ali wamu ne Siifa ne bamunyiga emimiro n’abulwako w’assiza n’afa.\nOmulambo baagulese gugudumadde mu luggya Siifa n’adduka ng’adda eka ne Ssempeebwa n’asigala ku kyalo nga yeekaaliisa era ng’agamba nti tayinza kudduka kuba okumusanga n’omukazi ewa mwannyina si musango!\nPOLIISI KY’EGAMBA: Akulira poliisi y’e Naggalama, Boniface Kinyera, yagambye nti omu ku batangira obumenyi bw’amateeka (crime preventor) e Ndese ye yabakubidde essimu ku butemu buno bwe baatuuse ku kyalo ne basanga ng’omukazi (Siifa) agezaako okudduka n’abaana be ababiri b’abadde alina mu Kayanja.\nYagasseeko nti nga yaakakwatibwa, Siifa yeegaanyi okutta bba ng’alumiriza Ssempeebwa nti ye yasse. Baatutte omulambo mu ggwanika ly’eddwaaliro e Kayunga kyokka nga bakomawo, abatuuze e Ndese baabakubidde essimu ne babategeeza nga Ssempeebwa bw’akyali ku kyalo. Awo we baddiddeyo ne bamukwata nga kati ye ne Siifa bali ku poliisi y’e Naggalama.\nSSEMPEEBWA ABADDE YEEWAANA Omu ku batuuze, ataayagadde kumwatuukiriza mannya, yagambye nti Ssempeebwa aludde ng’apepeya ne Siifa nga n’olumu baagwako ku kabenje ka bodaboda nga bagenda okucakala eNakifuma ne bafuna ebisago eby’amaanyi.\nYayongeddeko nti baawulirako nti Ssempeebwa abadde yeewaana nga bwe yattako omulaalo ng’agaanyi okumuwa 20,000/- n’akasawo ke yalina mu ngalo n’okwewaana nti byonna ebyo wadde yabikola, poliisi terina kye yamukola.\nKAYANJA AZIIKIDDWA Olw’okuba omugenzi abadde Musiraamu, poliisi yakkirizza okumuziika era abatuuze baatutte omulambo gwe e Kaseenene mu disitulikiti y’e Luweero gye gwaziikiddwa eggulo. Alese bannamwandu babiri okuli Siifa ne Zainabu Nakalanzi ng’ono naye yamulese mu muzigo. Alese abaana musanvu ng’ababiri yabazaala mu Siifa.\nMmengo eyagala ekya Federo kissibwe mu Ssemateeka


Bukedde Online - Khingt Kulabako wa UPC afudde\nKhingt Kulabako wa UPC afudde\nNkumba by'esiba bikutuka e Misiri\nMao atabuse ne Muwanga Kivumbi lwa kumugaana...\nMUNNA UPC omukazi eyayatikirira ennyo ku mulembe gwa Dr. Milton Obote II era ng’abadde mpagi luwaga mu kibiina kino Jenniffer Night Kulabako,71, afiridde mu ddwaliro e Mengo gy’amaze ebbanga ng’atawanyizibwa obulwadde bw’omutima.\nKulabako yali wa ggombolola y’e Katabi okumpi n’e Ntebe era nga ye ssentebe w’ekibiina kino mu kitundu ekyo era yayatikirira nnyo ku mulembe gwa Obote II mu myaka gy’ekinaana.\nSsentebe wa UPC Lawrence Okai yagambye nti omugenzi amaze ebbanga ng’atawanyizibwa obulwadde okutuusa lwe yanafuye n’assibwa ku kyuma ekimuyamba okussa ku Mmande kyokka ku Lwokubiri n’afa.\nOlw’obuwagizi bw’abadde nabwo mu kibiina kino Kulabako abadde yakazibwako linnya lya ‘maama UPC’ era w’afiridde abadde akola ng’omukunzi w’abantu mu kibiina kyokka nga takyawulizika nnyo. Obote bwe yavaako, Kulabako yassibwako mu kkomera kyokka oluvannyuma n’ateebwa.\nMu kulonda kwa LC1 okuwedde yesimbawo kyokka n’atayitamu. Aleese abaana n’abazukkulu. Omu ku mmemba b’ekibiina era eyakolako ne Kubalabako era nga yaliko omubaka wa Mityana South East,Paul Sseruyange yagambye Bukedde nti omugenzi abadde abeera Masanafu era wakuziikibwa ku kyalo Kikube - Bulemeezi ng’okyamira ku kikubo ekigenda ku yunivasite e Ndejje.\nKulabako yazaalibwa Katabi mu mwaka 1948 n’asomera mu Namate Primary School , Nkumba Primary okuva mu P.2 okutuuka ku P.6. Yava wano okwegatta ku Nkumba Junior School n’akoma mu Junior 3 era teyeyongerayo.


Bukedde Online - Minisita Nakiwala agugumbudde abakola ku kuwola abavubuka ssente\nMinisita Nakiwala agugumbudde abakola ku kuwola abavubuka ssente\nSsemaka alwanidde omulambo ne bakoddomi be...\nMINISITA w’abavubuka n’abaana, Florence Nakiwala Kiyingi agugumbudde abakola ku kuwola abavubuka olw’okulwawo okubawa ssente n’abawa ekiragiro kya butasukka wiiki nga bazibawadde.\nAbavubuka nga bayaniriza minisita Kiyingi (ku kkono).\nNakiwala okutabukira abakola ku kuwola abavubuka ku mutendera gw’eggombolola, kiddiridde abakulembeze b’abavubuka e Mpigi okwemulugunya ku mitendera egiyitibwamu okwewola ssente zaabwe eza ‘Youth Livelihood’ nga bagamba nti babakandaaliriza ne beetamwa ne bazivaako.\nNakiwala abalagidde okukola ku bavubuka mu wiiki emu okuva lwe baba bataddeyo okusaba kwabwe.\nAvumiridde n’abavubuka abasaba ssente zino nga bayita mu kwekalakaasa nti tekiraga bugunjufu n’abasaba bakikomye.\nYabyogeredde ku mukolo gw’okukuza olunaku lw’abavubuka b’e Mpigi ogwabadde e Nkozi ku kisaawe.\nYasabye abakulembeze b’abavubuka okubeera ekyokulabirako eri bannaabwe nga beenyigira mu nkulaakulana nga okulunda, okulima ne SACCO gavumenti esobole okubakwatirako.\nYasoose kuggulawo ofiisi y’abavubuka ku kitebe kya disitulikiti we bagenda okukakkalabiza emirimu era ne yeeyama okugiteekamu ebikozesebwa byonna n’okugibeerangamu buli nga 30 buli mwezi.\nAmyuka omubaka wa Gavumenti e Mpigi, Lillian Nakaweesi yagambye nti abavubuka be balina okunnyikiza enkola ya Pulezidenti eya “Kisanja akuna mucheezo” nga beenyigira mu nteekateeka za gavumenti n’okuzirondoola.\nEraso akola ku nteekateeka z’okugaba ssente z’abavubuka e Mpigi, yagambye nti omwaka guno tewali kibiina kyafunye ssente mu nteekateeka y’abavubuka ng’ate balina ensimbi ezisoba mu bukadde 400 ez’okugaba naye tebannazisaba.\nN’agattako nti balina obuzibu bw’entambula nga balondoola ebibiina by’abavubuka n’asaba mininsita okubafunira emmotoka.\nKyokka yennyamidde ku bavubuka abaalya ssente zino nga baziyita akasiimo era nti ku bukadde 280 ze baagaba mu mwaka ogwasooka, baakakomyawo obukadde 15 bwokka!\nOmubaka wa Mawokota South, John Bosco Lubyayi yagambye nti ekizibu ekisinga mu kitundu kye ky’abawala okufuna embuto nga bato n’asaba abazadde n’abakulembeze okubeera abasaale mu kulwanyisa ekizibu kino.


Bukedde Online - Ebizuuse ku yavugako Museveni mu nnyonyi\nOmwana atayagala kulya muwe Vanilla\nRev. Julius Matovu tetunnamwejjeereza - Na...\nMaj. Naomi Karungi (ku kkono) lwe yali ne makanika w’ennyonyi z’amagye Maj. Docus Angella Ayupo.\nEGGYE lya UPDF litaddewo akakiiko okutandikirawo okubuuliriza ekyavuddeko ennyonyi namunkanga omwafiiridde munnamagye Maj. Noami Karungi ng'ono eyavugako ne Pulezidenti Museveni.\nMaj. Karungi yafudde ne Cadet Lt. Benon Wakaalo mu kabenje k'ennyonyi namunkanga ekika kya Jet Range eyagudde ku lusozi Ndeese mu ggombolola y'e Bulo mu disitulikiti y'e Butambala Omwogezi wa UPDF, Brig. Richard Karemire yategeezezza nti, ennyonyi eno ya ggye ery'omu bbanga erya Uganda People's Defence Air Force (UPDAF). Abaafudde baabadde mu kwegezaamu mu nnyonyi eno era n'asaasira ffamire zaabwe.\nOkusinziira ku bantu abaabaddewo ng'akabenja kagwawo, ennyonyi yalabiddwa nga yeebongera mu bwengula nga kino kyabaddewo okumala eddakiika nga 15 n'ekyaddiridde kuwanatuka waggulu n'eyerindiggula ku ttaka nga kirabika bwe yabadde yeebonga , payirooti yalemereddwa okugitereeza bw'etyo n'egwa Kigambibwa nti Maj.\nKalungi yabadde ayingiriza Lt. Wakaalo gw'abadde atendeka mu bukodyo obw'okubonga ennyonyi nga yeetegekera okufuluma mu April 2020 wabula ennyonyi yabalemeredde ne yeerindiggula ekigwo ku lwazi n'ekutukakutuka ebipapajjo.\nAbatuuze abali okumpi n'olusozi luno bawulidde ekibwatuka ku lusozi bagenze okutuukawo nga mukka gwe gunyooka ku yingini n'ebipampagalo ebirala ebibaddemu ebimu ku bitundu by'abantu abaafiiriddemu. Wabula waabaddewo akasattiro amagye bwe gaazinzeeko ekifo ewaagudde ennyonyi ne bagobawo abantu ababadde beeyiyeewo mu bungi okulaba ogubadde.\nAbajaasi ab'eggye ery'omu bbanga baavudde e Ntebe ne beegatta ku poliisi y'e Katonga eyakulembeddwaamu Benald Akanwasa ne batandika okukuhhaanya ebipapangalu ne kalonda omulala ow'okubayambako mu kunoonyereza.\nEmirambo gyombi egyabadde gitemeddwatemeddwa ebipapajjo by'ennyonnyi byakuhhaanyiziddwa ne gissibwa mu biveera ebyeru ne giwatwalibwa mu ddwaaliro ly'amagye e Mbuya wakati mu kwerinda.\nMAJ NAOMI KARUNGI Y'ANI Maj. Naomi Karungi (RO 08135) 31, mwana nzaalwa ey'e Ntungamo mu Ankole. Bukedde yayongerako ne Maj. Karungi mu Mrch 2019, emboozi ye n'efuluma ku lunaku lw'abakyala nga March, 8 n'ayogera engeri gye yayingira amagye n'atuuka n'okufuuka omuvuzi w'ennyonyi.\nYagamba bwati: "Nze RO 08135, Maj. Naomi Karungi 30, nvunaanyizibwa ku kuvuga ennyonyi z'amagye ezitambuza abajaasi abagenda ku misoni ez'enjawulo wano mu ggwanga n'ebweru ng'ansinziira ku kitebe ekikulu ekya Ntebe Airforce Base.\nNeegatta ku magye mu 2004 oluvannyuma lw'okumaliriza diguli yange mu Social Work in economics okuva ku yunivasite e Makerere.\nNali nnoonya mulimu ebiseera ebyo era omukisa ne gujja bwe baalanga emirimu gy'okuvuga ennyonyi z'amagye ate ng'obuyigirize beetaaga diguli yonna, okusoomooza kwali kungi kuba nasooka kutendekebwa magye nga sinnaba kuyiga bya nnyonyi.\nBuli kintu neesanga nga kipya ate nga ndi muwala mutono ddala era nga bw'ondaba naye nasobola okusoma kkoosi ya Cadate, ne nsoma eya Commander akutuusa bwe nakuguka mu byennyonyi nga newankubadde byali byetaaga obwongo bungi nnyo naye nakituukiriza kuba nali nkyagala.\nNsobodde okutambula amawanga mangi nga nvuga abajaasi bannange era mu 2015 nafuna omukisa ogutagenda kuva mu byafaayo byange bwe navuga Pulezidenti Yoweri Kaguta Museveni okuva e Rwakitula okutuuka e Ntebe.\nEkirala kye sigenda kwerabira lwe lunaku bwe twali mu bbanga e Karamoja, bbaatule y'ennyonyi n'eggwaako omuliro olwo ennyonyi n'etabuka kyokka ng'empewo nnyingi mu bbanga naye nNeebaza Katonda nti, nakozesa obukugu bwonna ne ngissa wansi mpola nga tekoze kabenje.\nOBUBENJE BY'ENNYONNYI Z'AMAGYE OBUZE BUGGWAWO\n1 August 2012 namunkanga za UPDF sSatu ezaali zigenda e Somalia zaalemererwa ne zigwa mu nsozi e Kenya. 2 March 2010, namunkanga ya poliisi eyalimu eyali Katikkiro wa Uganda Polof. Apolo Nsimbambi (mugenzi) yatomera ettabi ly'omuti e Bugiri n'egwa.\nNsibambi baamuggyayo bukubirire okumutwala mu ddwaaliro e Mulago e Kampala. 3 Endala yali eva mu Uganda n'etta Garang\nAbadde ateega owa p7 n'amusobyako buli lunaku akwatiddwa\nBaabano abanoonya mu Bukedde wa leero


Bukedde Online - Woyiro w'abaana y'akuuma olususu lwange\nWoyiro w'abaana y'akuuma olususu lwange\nEseza omuto; Ayanjudde omusajja gw'amaze emyaka 30 ng'anoonya\nAdded 27th June 2015\nWINFRED Nabaweesi abeera Bulenga, azaalibwa Kiwangala Masaka. Y’omu ku bayimbi abato abali mu uto mu Golden Band. Yayogedde ne PHILLIP KAGGWA ku bintu eby’enjawulo by’akola okulabika obulungi.\nLuno ndwagala nnyo era nfuba okulufaako. Okulukuuma nga lulabika bulungi ekyama nnakizuula mu kwesiiga woyiro naddala akolebwa nga wa nsusu za babbebi. Woyiro ono agonza n’okunyiriza olususu ne lufaanana olwa bbebi.\nNaye nga sinnamwesiiga, nsooka kukakasa nti olususu ndunaabye ne lutukula bulungi.\nNdunaaba n’amazzi agabuguma ne nzigyako obucaafu bwonna. Ekirala nneewala ebinneeraliikiriza kuba nakyo kyonoona olususu. Ng’oggyeeko okwesiiga woyiro, buli lwe mba nfuluma nga ndiko gyendaga, sigwa kwesiiga pawuda, lipusitiiki ne kalonda omulala andabisa nga ndi wa mulembe.\nSayizi yange tetiisa kuba buli ekigiriko kyemala okufaananako nga ba mmodo. Okugeza akabina kange ka kigero, amabeere kyekyo, entumbwe y’emnala ne byonna ebindiko.\nOkugikuuma nneewala okulya butto n’ebyamasavu kuba bireetera omugejjo.\nZino nfuba okulaba nga nnyambala eziriko nsobole okutambula n’omulembe. Oluusi ngula matiiriyo ne ntungisa omusono gwe njagala. Engoye nnyambala okuva ku 70,000/- okudda waggulu.\nNsinga kwambala biteeteeyi bimpi nga binkwata omubiri kuba bwe mbyambala biggyayo ffiga yange ate nga zimpa emirembe.\nZino nzambala okusinziira ku lugoye n’ekifo. Okusinga nnyambala za kakondo kubanga engeri gyendi mumpi bwe nzambala zinnyongera ku hayiti.\nEngatto nnyambala emppya n’enkadde kasita ziba nga zinnyumira. Nzigula okuva ku 50,000/- okudda waggulu.\nKino kye kimu ku bintu ebisinga okukwata omubabiro era kye nsinga okulowozaako.Nzikola okusinziira ku lugoye lwe ng’enda okwambala, omukolo n’ebirala.\nEngeri gye nnina ekyenyi ekiwanvu, nkozesa nnyo wiivu kuba nsobola okugyeyambisa okukola buli musono gwe njagadde omuli n’okukendeeza ekyenyi kyange ng’oggyeeko okunnyumira.\nAkaviiri ka ‘human’ ne ‘brazillian’ gye gimu ku misono egisinga okunyumira.\nWoyiro kye kimu ku bintu ebisinga okozesebwa abakyala mu ngeri y’okukuuma olusussu lwaabwe nga lunyirira ate nga lulabika bulungi ng’ogyeeko ebizigo.\nFiona Namawejje eyakazibwaako erya Aunt Lususu akola ku by’olusussu ku kizimbe kya Nakasero Complex ekisangibwa mu Kikuubo Kampala,agamba nti woyiiro wa alimu ebika eby’enjawulo era alina amateeka agamufuga agalina okugobererwa.\nWaliwo woyiro akolebwa ng’akola kubagala okweyerusa.Ow’engeri eno akolebwa mu birungo ebitali bimu naddala ebibala omuli ekya Carroti,Ova kado,amapapaali n’ebilala.Ono bwomwesiiga ku mubiri akuletera okubuguma ku lusussu kobeere ng’abadde omwesiiga mu ngalo owulira nga zibuguma.\nEkika kya woyoro ekimu kikolebwa nga tekyerusa naye nga kiyamba okukuuma olusussu nga lugonvu ate nga luto okufananako nga bwolaba olw’omwana omuto.Ono akolebwa nga taliimu birungo bingi okwawukana ku bika ebilala.Okusinga aberamu Q kamba,ekigagi n’ebilala\n.Bwomwesiiga abeera tabugumba olw’ensonga nti akusinga akozesebwa ku baana bato.Ono bangi bamwetanira olw’okubeera nti ayamba okukuuma olusussu lwaabwe nga lugonvu,luweweevu,ate nga lunyirira okufananako n’olwomwana omuto.\nAte era waliwo woyiro akolebwa ng’akola ku balina enkanyanya omuli abakuliridde mu myaka.Ono ebirungo ebimuberamu bibeera tebyawukana nnyo ku w’abaana abato.Aberamu ebibala omuli Enkenene,Q Kamba saako n’ekigagi.\nWabula woyiro alina amateeka agamufuga agalina okugebererwa okusobola okukola obulungi.Okugeza woyiro akola ku kweyerusa ,olina okumwesiiga mungeri eyefananyirizaako ey’okukola masaagi ku mubiri asobole okuyingira mu mubiri.Kino bwoyakikola kisobola okuvirako ebitundu by’omubiri\nWoyiro w’abaana y’akuuma olususu lwange\nAbavubuka mukolerere obukadde bwammwe\nEmirimu 5 gyâ€™otosaanye kunyooma\nGen. Katumba Wamala ali Somalia\nAba UPDF 4 battiddwa e Somalia\nal Shabaab basse omukulembeze waabwe